
Pracovný poriadok

pre pedagogických   a nepedagogických  zamestnancov    

ŠUP  vo Svidníku


Riaditeľ ŠUP vo Svidníku vydáva podľa § 14 ods.6  písm. g) zákona č. 596/2003 Zb. o štátnej správe v školstve a školskej samospráve a o zmene a doplnení niektorých zákonov     v znení neskorších  predpisov  tento pracovný poriadok.

PRVÁ ČASŤ

Čl. 1  Rozsah pôsobnosti
1. Tento pracovný poriadok sa vzťahuje na všetkých zamestnancov  Školy umeleckého priemyslu, Sovietskych hrdinov 369/24, Svidník (ďalej len ŠUP, ďalej len „zamestnávateľ“), ktorí sú u zamestnávateľa v pracovnom pomere na základe pracovnej zmluvy. 

2. Na zamestnancov, ktorí pracujú u zamestnávateľa na základe dohôd o prácach vykonávaných mimo pracovného pomeru (ďalej len „dohoda“), sa pracovný poriadok vzťahuje len vtedy, ak to vyplýva z jeho ďalších ustanovení, z ustanovení pracovnoprávnych predpisov alebo z uzavretej dohody.

3. Pracovný poriadok je záväzný pre všetkých pedagogických zamestnancov, odborných zamestnancov a nepedagogických zamestnancov školy (ďalej len „zamestnanec školy“).
4. Za zamestnanca sa považuje fyzická osoba, ktorá je v pracovnoprávnom vzťahu k zamestnávateľovi na základe pracovnej zmluvy alebo dohody, pokiaľ sa na ňu vzťahujú osobitné predpisy o výkone práce vo verejnom záujme.
5. Pedagogickým zamestnancom a odborným zamestnancom je fyzická osoba, ktorá vykonáva pedagogickú alebo odbornú činnosť podľa zákon č. 138/2019 Z.z. o pedagogických a odborných zamestnancoch a o zmene a doplnení niektorých zákonov. Pedagogickým a odborným zamestnancom je aj vedúci pedagogický alebo vedúci odborný zamestnanec.
6. Pedagogický zamestnanec a odborný zamestnanec vykonávajú svoje pracovné činnosti na základe opisov pracovných miest podľa organizačného poriadku školy a len v pracovnoprávnom vzťahu.

7. Na pedagogických a odborných zamestnancov vykonávajúcich činnosť na základe dohody sa predpisy o vzdelávaní, atestáciách a kariérovom raste vzťahujú len v rozsahu stanovenom osobitným predpisom. Riaditeľ školy môže uzatvárať dohody priebežne, napr. na zabezpečenie krúžkovej činnosti.

8. Nepedagogickí zamestnanci sú ostatní zamestnanci školy, ktorí vykonávajú pracovné činnosti podľa opisov pracovných miest, ktoré nie sú pedagogickou ani odbornou činnosťou. 
9. Na zamestnancov, ktorí vykonávajú manuálne, remeselné alebo manipulačné práce s prevahou fyzickej práce zaradené podľa katalógu pracovných činností, sa ustanovenia zákona o výkone práce vo verejnom záujme nevzťahujú.

10. Pracovný poriadok bližšie konkretizuje v súlade s právnymi predpismi ustanovenia Zákonníka práce (ďalej len „ZP“), zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon č.138/2019 Z. z.“) zákona č. 552/2003 o výkone práce vo verejnom záujme (ďalej len „zákon č. 552/2003 Z. z.“) a zákona č. 553/2003 o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov (ďalej len „zákon č. 553/2003 Z. z.“) so zohľadnením špecifík školy podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“ alebo „zákon č. 245/2008 Z. z. “ ), zákona č. 18/2018 Z. z. o ochrane osobných údajov a o zmene a doplnení niektorých údajov (ďalej len „zákon č. 18/2018 Z. z.“), zákona č. 321/2025 Z. z. o školskej správe a o zmene a doplnení niektorých zákonov, ako aj platnej kolektívnej zmluvy a ostatných všeobecne záväzných právnych predpisov v oblasti školstva podľa osobitných podmienok ŠUP vo Svidníku.
Čl. 2  Oprávnenosť konať v pracovnoprávnych vzťahoch
1. V pracovnoprávnych vzťahoch vystupuje zamestnávateľ vo svojom mene a má zodpovednosť vyplývajúcu z týchto vzťahov. ŠUP je právnická osoba. Zamestnanec je fyzická osoba, ktorá je v pracovnom pomere k ŠUP, a ktorá v pracovnoprávnych vzťahoch vykonáva pre ŠUP závislú prácu podľa jej pokynov za plat alebo odmenu.

2. V pracovnoprávnych vzťahoch robí právne úkony za zamestnávateľa, ktorým je právnická osoba, štatutárny orgán, ktorým je  riaditeľ školy Mgr. Pavel Olejár.

3. Právne úkony za zamestnávateľa voči riaditeľovi robí orgán, ktorý ho do funkcie vymenoval (§ 4 zákona č. 552/2003 Z. z. o výkone práce vo verejnom záujme v znení neskorších predpisov,  § 3 zákona č. 596/2003 Z. z. o štátnej správe v školstve a školskej samospráve).

4. Iní zamestnanci zamestnávateľa, najmä vedúci jeho organizačných útvarov,  sú oprávnení ako orgány zamestnávateľa robiť v mene zamestnávateľa právne úkony vyplývajúce z ich funkcií určených aktuálnym Organizačným poriadkom ŠUP.
5. Riaditeľ školy môže písomne poveriť ďalších svojich zamestnancov, aby vykonávali určité právne úkony v pracovnoprávnych vzťahoch v jeho mene. V písomnom poverení musí byť uvedený rozsah oprávnenia povereného zamestnanca ak to nevyplýva priamo z organizačného poriadku.
6. Riaditeľ školy a ďalší vedúci zamestnanci, určení aktuálnym Organizačným poriadkom, sú oprávnení určovať a ukladať podriadeným zamestnancom pracovné úlohy, organizovať, riadiť a kontrolovať ich prácu a dávať im na ten účel záväzné pokyny v zmysle organizačného poriadku, alebo v rozsahu ich poverenia.
DRUHÁ ČASŤ - Pracovný   pomer
Čl.  3  Predzmluvné vzťahy a vznik pracovného pomeru 
1. Pred uzatvorením pracovnej zmluvy je zamestnávateľ povinný zisťovať, či fyzická osoba, ktorá sa uchádza o zamestnanie (ďalej len “uchádzač“) spĺňa predpoklady na vykonávanie práce vo verejnom záujme podľa § 3 zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z.“) a u pedagogických zamestnancov (ďalej len „PZ“) a odborných zamestnancov (ďalej len „OZ“) aj predpoklady podľa § 9 až 18 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“).
2. Zamestnávateľ je pred uzatvorením pracovnej zmluvy povinný vyžiadať si
od uchádzača
· doklady preukazujúce spĺňanie predpokladov na výkon práce vo verejnom záujme      a vyplnené tlačivá súvisiace s jeho prijatím do pracovného pomeru (napríklad dotazník, doklady o vzdelaní, potvrdenie od príslušného úradu práce o dobe vedenia v evidencii uchádzačov o zamestnanie),
· preukázanie bezúhonnosti odpisom z registra trestov nie starším ako tri mesiace    ( §15, ods.3 zákona č. 138/2019 Z.z.),
· potvrdenia o predchádzajúcom zamestnaní,
· doklad o absolvovaní vstupnej lekárskej prehliadky, ak sa táto vyžaduje a je nutná vzhľadom na prácu, ktorú má zamestnanec vykonávať.
3. Zamestnávateľ je pred uzatvorením pracovnej zmluvy povinný vyžiadať si od budúceho PZ alebo od budúceho OZ okrem dokladov uvedených v odseku 2 písm. a) a c) aj
· lekárske potvrdenie o zdravotnej spôsobilosti, ktorou je telesná spôsobilosť a duševná spôsobilosť PZ a OZ (§ 16 zákona č. 138/2019 Z. z.),
· doklad preukazujúci ovládanie štátneho jazyka, ak budúci PZ alebo budúci OZ získal vzdelanie v inom jazyku ako je štátny jazyk
4. PZ a OZ poskytne na účel preukázania bezúhonnosti okresnému úradu v sídle kraja údaje potrebné na vyžiadanie odpisu registra trestov pred uzavretím pracovnoprávneho vzťahu.
5. U uchádzačov o vykonávanie pracovných činností remeselných, manuálnych alebo manipulačných s prevahou fyzickej práce zamestnávateľ zisťuje, či uchádzač spĺňa predpoklady ustanovené v § 11 a § 41 Zákonníka práce; zákon č. 552/2003 Z. z. a zákon č. 138/2019 Z. z. sa na týchto uchádzačov nevzťahuje.
6. Zamestnávateľ môže od uchádzača, ktorý sa uchádza o prvé zamestnanie vyžadovať len informácie, ktoré súvisia s prácou, ktorú má vykonávať. Zamestnávateľ môže od uchádzača, ktorý už bol zamestnaný, požadovať predloženie pracovného posudku a potvrdenie o zamestnaní.
7. V prípade, ak uchádzač spĺňa všetky predpoklady uvedené v čl. 3  bod 1  tohto pracovného poriadku, je zamestnávateľ povinný oboznámiť ho s právami                          a povinnosťami, ktoré pre neho vyplynú z pracovnej zmluvy, s pracovnými podmienkami a platovými podmienkami, za ktorých má prácu vykonávať.
8. Zamestnávateľ nesmie od uchádzača vyžadovať informácie
· o tehotenstve, o rodinných pomeroch,  o politickej  a náboženskej príslušnosti.
9. Uchádzač, PZ a OZ je povinný informovať zamestnávateľa o skutočnostiach, ktoré bránia výkonu práce alebo ktoré by mohli zamestnávateľovi spôsobiť ujmu, a o dĺžke pracovného času u iného zamestnávateľa, ak ide o mladistvého.
10. Zamestnávateľ pri prijímaní uchádzača, PZ a OZ do zamestnania nesmie porušiť zásadu rovnakého zaobchádzania, ak ide o prístup k zamestnaniu (§ 13 Zákonníka práce).
11. Zamestnancom je na účely tohto pracovného poriadku uchádzač, ktorý bol prijatý do zamestnania a PZ a OZ.
12. Pracovný pomer sa zakladá písomnou pracovnou zmluvou medzi zamestnávateľom a zamestnancom a vzniká dňom, ktorý bol v pracovnej zmluve dohodnutý ako deň nástupu do práce. Pracovná zmluva sa uzavrie najneskôr v deň nástupu do práce. Zamestnávateľ je povinný uzavrieť pracovnú zmluvu písomne. Jedno písomné vyhotovenie pracovnej zmluvy je zamestnávateľ povinný vydať zamestnancovi.
13. U zamestnanca, ktorý má vykonávať funkciu štatutárneho orgánu a u ktorého osobitný predpis ustanovuje vymenovanie ako predpoklad vykonávania funkcie štatutárneho orgánu (§ 3 ods. 1 písm. e) zákona č. 552/2003 Z. z. a § 3 zákona č. 596/2003 Z. z.), sa pracovný pomer zakladá písomnou pracovnou zmluvou až po jeho vymenovaní.
14. Pracovný pomer vznikne aj vtedy, ak zamestnanec v dohodnutý deň nenastúpi do práce pre prekážku v práci a ak o tejto prekážke zamestnávateľa do troch pracovných dní upovedomí. Od pracovnej zmluvy možno odstúpiť, len kým zamestnanec nenastúpi do práce v dohodnutý deň bez toho, že by mu v tom bránila prekážka v práci, alebo do troch pracovných dní neupovedomí zamestnávateľa o tejto prekážke. Podmienky, za ktorých môže byť prijatý do pracovnoprávneho vzťahu cudzinec alebo osoba bez štátnej príslušnosti, ustanovuje § 21 až 24 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.
15. Na uzatváranie pracovných zmlúv s cudzincami sa vzťahujú príslušné ustanovenia Zákonníka práce (ďalej len „ZP“) a zákona o výkone práce vo verejnom záujme, pokiaľ predpisy o medzinárodnom práve súkromnom neustanovujú inak.
16. V pracovnej zmluve je zamestnávateľ povinný so zamestnancom dohodnúť:
· druh práce, na ktorý sa zamestnanec prijíma, a jeho stručnú charakteristiku,
· miesto výkonu práce,
· deň nástupu do práce,
· mzdové podmienky.
17. Zamestnávateľ je podľa § 43 a 44 ZP  povinný v pracovnej zmluve uviesť aj ďalšie pracovné podmienky:
· pracovný čas,
· výplatný termín,
· výmeru dovolenky,
· dĺžku výpovednej doby,
· skúšobnú dobu, ktorá je najviac tri mesiace (skúšobná doba musí byť dohodnutá písomne, inak je neplatná. Skúšobnú dobu nie je možné dohodnúť v prípade opätovne uzatváraných pracovných pomerov na určitú dobu.).
18. Ďalej zamestnávateľ  v pracovnej zmluve  uvedie prípadnú:
· dohodu podľa § 57 ZP ( pracovná cesta ),
· ako aj dohodu podľa § 130 ods. 8 ZP ( zrážky zo mzdy). 
19. Pri uzatvorení pracovnej zmluvy je zamestnávateľ povinný písomne oznámiť zamestnancovi výšku a zloženie funkčného platu. Výšku a zloženie funkčného platu je zamestnávateľ povinný písomne oznámiť zamestnancovi aj pri zmene druhu práce a pri úprave funkčného platu [§ 4 ods. 7 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (ďalej len „zákon č. 553/2003 Z. z.“)]. Súčasťou pracovnej zmluvy môže byť opis pracovných činností, ktorými sa podrobnejšie charakterizuje druh práce dohodnutý v pracovnej zmluve, t. j. súhrn pracovných činností (pracovná náplň), ktoré má zamestnanec vykonávať.
20. Zamestnancov, ktorí sú blízkymi osobami (manželia, druh a družka, rodičia a deti a súrodenci),  nemožno zaradiť tak, aby jeden podliehal pokladničnej kontrole alebo účtovnej kontrole druhého.
21. Odo dňa, keď vznikol pracovný pomer, je zamestnávateľ povinný
· prideľovať zamestnancovi prácu podľa pracovnej zmluvy, platiť mu za vykonanú prácu plat, utvárať podmienky na plnenie pracovných úloh, dodržiavať ostatné pracovné podmienky ustanovené právnymi predpismi a pracovnou zmluvou.
· zamestnanec je povinný podľa pokynov zamestnávateľa vykonávať práce osobne podľa pracovnej zmluvy v určenom pracovnom čase a dodržiavať pracovnú disciplínu.
· pri nástupe do zamestnania oboznámiť zamestnanca s pracovným poriadkom,              s  právnymi predpismi, vzťahujúcimi sa na prácu ním vykonávanú, s právnymi predpismi a ostatnými predpismi na zaistenie bezpečnosti a ochrany zdravia pri práci, ktoré musí zamestnanec pri svojej práci dodržiavať a s ustanoveniami upravujúcim zákaz diskriminácie, a s vnútorným predpisom upravujúcim oznamovanie kriminality alebo inej protispoločenskej činnosti.
22. Uzatvorenie pracovnej zmluvy so žiakom strednej odbornej školy alebo so žiakom odborného učilišťa upravuje § 53 Zákonníka práce.
23. Ak zamestnanec dohodol niekoľko pracovných pomerov s tým istým zamestnancom, posudzujú sa práva a povinnosti z nich vyplývajúce samostatne, ak ZP alebo osobitný predpis neustanovuje inak.
24. Zamestnávateľ nesmie posudzovať ako nesplnenie povinností, ak zamestnanec odmietne vykonať prácu alebo splniť pokyny, ktoré
· sú v rozpore so všeobecne záväznými právnymi predpismi alebo s dobrými mravmi,
· bezprostredne a vážne ohrozujú život alebo zdravie zamestnanca alebo iných osôb.
25. Zamestnávateľ nemôže prideľovať zamestnancovi prácu, ktorá nevyplýva z druhu práce uvedeného v pracovnej zmluve, okrem prípadu, ak je to potrebné na odvrátenie mimoriadnej udalosti, alebo na zmiernenie jej bezprostredných následkov (§ 55 ods. 4 Zákonníka práce).
Čl. 4  Pracovný pomer na kratší pracovný čas a na určitú dobu 
1. Zamestnávateľ môže so zamestnancom podľa § 49 Zákonníka práce  dohodnúť v pracovnej zmluve kratší pracovný čas, ako je ustanovený týždenný pracovný čas.

2. Zamestnávateľ môže so zamestnancom dohodnúť zmenu ustanoveného týždenného pracovného času na kratší týždenný pracovný čas a zmenu kratšieho denného pracovného času na ustanovený týždenný pracovný čas.
3. Kratší pracovný čas nemusí byť rozvrhnutý na všetky pracovné dni.

4. Zamestnancovi v pracovnom pomere na kratší pracovný čas patrí plat zodpovedajúci dohodnutému kratšiemu pracovnému času.
5. Zamestnanec v pracovnom pomere na kratší pracovný čas sa nesmie zvýhodniť alebo obmedziť v porovnaní so zamestnancom zamestnaným na ustanovený týždenný pracovný čas.
6. Zamestnávateľ informuje zrozumiteľným spôsobom zamestnancov a zástupcov zamestnancov o možnostiach pracovných miest na kratší pracovný čas a na ustanovený týždenný pracovný čas.
7. Pracovný pomer na určitú dobu s PZ možno dohodnúť najkratšie na jeden školský rok; to sa nevzťahuje na pracovný pomer dohodnutý na určitú dobu z dôvodu zastupovania zamestnanca podľa § 48 ods. 4 písm. a) Zákonníka práce. Na pracovný pomer na určitú dobu sa vzťahuje Zákonník práce.

8. Pracovný pomer na určitú dobu možno dohodnúť najdlhšie na dva roky, predĺžiť alebo opätovne dohodnúť v rámci dvoch rokov najviac dvakrát.
9. Ďalšie predĺženie alebo opätovné dohodnutie pracovného pomeru na určitú dobu do dvoch rokov alebo nad dva roky je možné len z dôvodu

a) zastupovania zamestnanca počas materskej dovolenky, rodičovskej dovolenky, dovolenky bezprostredne nadväzujúcej na materskú dovolenku alebo rodičovskú dovolenku, dočasnej pracovnej neschopnosti alebo zamestnanca, ktorý bol dlhodobo uvoľnený na výkon verejnej funkcie alebo odborovej funkcie,

b) vykonávania prác, pri ktorých je potrebné podstatne zvýšiť počet zamestnancov na prechodný čas nepresahujúci osem mesiacov v kalendárnom roku, 

c) vykonávania prác, ktoré sú závislé od striedania ročných období, každý rok sa opakujú a nepresahujú osem mesiacov v kalendárnom roku (sezónna práca), 

10. Pracovný pomer na určitú dobu v zmysle § 48 Zákonníka práce s pedagogickým zamestnancom možno dohodnúť najkratšie do 31. augusta školského roka, v ktorom má vykonávať pracovnú činnosť; to sa nevťahuje na pracovný pomer dohodnutý na určitú dobu z dôvodu zastupovania zamestnanca podľa § 48 ods. 4 písm. a) Zákonníka práce.

11. Zamestnávateľ sa rozhodol prijať pravidlo, v zmysle ktorého uzatvorí prvý pracovný pomer zamestnanca vždy len na dobu určitú (v prípade pedagogického zamestnanca do 31.8. a v prípade nepedagogického zamestnanca do 30.6.) 

12. Zamestnávateľ môže uzatvoriť pracovný pomer na vykonávanie pracovnej činnosti v kategórii pedagogický zamestnanec kandidát najdlhšie dva roky od uzatvorenia prvého pracovného pomeru, v ktorom tieto činnosti vykonáva. V takomto pracovnom pomere PZ kandidát nevykonáva špecializované činnosti, činnosť vedúceho pedagogického zamestnanca a atestácie.
Čl. 5  Vymenovanie riaditeľa školy
1. Školu riadi riaditeľ/ka školy. Riaditeľa školy vymenúva a odvoláva zriaďovateľ podľa § 7 zákona č. 321/2025 Z. z. o školskej správe a o zmene a doplnení niektorých zákonov.
2. Zriaďovateľ vymenúva riaditeľa na päťročné funkčné obdobie na návrh výberovej komisie.
 Výberová komisia predkladá návrh na kandidáta na riaditeľa na základe výberového konania, ktoré uskutočňuje v zmysle § 9 až 12 4 zákona 321/2025 Z. z. 
3. Riaditeľ školy musí byť bezúhonný a musí spĺňať podmienky uvedené v § 39 ods. 3 zákona č. 138/2019 Z. z. nasledovne : 
a. kvalifikačné predpoklady na výkon pracovnej činnosti v príslušnej kategórii a podkategórii, 
b. podmienku dĺžky výkonu pedagogickej činnosti alebo výkonu odbornej činnosti, 
c. podmienku získania profesijných kompetencií potrebných na výkon činnosti vedúceho pedagogického zamestnanca alebo vedúceho odborného zamestnanca 
4. Vymenovaním sa pracovný pomer nezakladá. Zriaďovateľ súčasne s vymenovaním riaditeľa s ním dohodne podmienky v pracovnej zmluve a určí mu platové náležitosti. Riaditeľ školy je zamestnancom školy.
Čl. 6  Výberové konanie na miesta vedúcich zamestnancov 
1. Výberové konanie na vymenovanie riaditeľa vyhlasuje zriaďovateľ a výberové konanie na vymenovanie ostatných vedúcich zamestnancov školy vyhlasuje zamestnávateľ. 

2. Oznámenie o vyhlásení výberového konania na vymenovanie riaditeľa určených zákonom č. 321/2025 Z. z. ďalej obsahuje požiadavku na predloženie projektu riadenia.

3. Výberovou komisiou na výberové konanie na vymenovanie riaditeľa je výberová komisia. Organizačné zabezpečenie výberového konania a posúdenie kvalifikačných predpokladov kandidátov na vymenovanie riaditeľa zabezpečuje zriaďovateľ.

4. Zamestnávateľ neurčuje pozície ďalších vedúcich zamestnancov pre obsadzovanie miest ostatných vedúcich zamestnancov na základe výberového konania v zmysle § 5 ods. 1) zákona č. 552/2003 Z. z. Ostatné miesta vedúcich zamestnancov sa obsadzujú vymenovaním – bez výberového konania.
5. Ak sa riaditeľ školy rozhodne vyhlásiť výberové konanie na funkciu zástupcu riaditeľa školy pretože z kmeňových zamestnancov nenájde vhodného kandidáta, alebo preto, lebo vyhliadnutý kandidát odmietne vedúcu pozíciu, postupuje sa podľa § 15 ods. 1 zákona č. 321/2025 Z. z. V takomto prípade doplní zamestnávateľ pracovný poriadok dodatkom, v ktorom určí postup pri výberovom konaní.
6. Riaditeľ školy, ktorý v právnych vzťahoch vystupuje vo svojom mene a má zodpovednosť vyplývajúcu z týchto vzťahov, je zamestnancom školy. 

Čl. 6a  Odvolanie zástupcu riaditeľa školy

1. Zástupcom riaditeľa nesmie byť blízka osoba riaditeľa, štatutárneho orgánu zriaďovateľa alebo člena štatutárneho orgánu zriaďovateľa.
2. Funkcia zástupcu riaditeľa je nezlučiteľná s funkciou štatutárneho orgánu zriaďovateľa, člena štatutárneho orgánu zriaďovateľa alebo člena kolektívneho orgánu školy.
3. Riaditeľ odvolá zástupcu riaditeľa z funkcie, ak poruší obmedzenia
 podľa ods. 1 a 2.
4. Riaditeľ môže odvolať zástupcu riaditeľa z dôvodov, ak
a. neplní riadne povinnosti uvedené v článkoch 11, 12, 13 pracovného poriadku,
b. porušil pracovnú disciplínu podľa článku 14 pracovného poriadku, 
c. nerieši sťažnosti zákonných zástupcov, a svojich podriadených s riaditeľom školy, 
d. zneužil právomoci vedúceho pedagogického zamestnanca, 
e. maril alebo sa podieľal na marení
 inšpekčného výkonu, 
f. nezakročil v prípadoch nesúladu školského vzdelávacieho programu s princípmi a cieľmi výchovy a vzdelávania a so štátnym vzdelávacím programom,
g. sa dopustí priestupku, keď úmyselne opakovane neriešil prejavy rizikového správania dieťaťa alebo žiaka, ktoré môžu ohroziť bezpečnosť a zdravie ostatných detí, žiakov alebo zamestnancov v škole,
h. hrubo znevažuje, uráža alebo ohrozuje PZ alebo OZ v súvislosti s výkonom jeho pracovnej činnosti verbálne, gestom, grafickým zobrazením alebo iným spôsobom, 
i. šíri nepravdivé údaje o PZ alebo o OZ školy v súvislosti s výkonom jeho povolania, ktoré sú spôsobilé značnou mierou ohroziť jeho vážnosť u spoluobčanov, poškodiť ho v zamestnaní, narušiť jeho rodinné vzťahy alebo spôsobiť mu inú vážnu ujmu,
j. verejne šíri osobné údaje PZ alebo OZ školy, v súvislosti s výkonom jeho povolania, bez jeho súhlasu alebo iné informácie s úmyslom spôsobiť mu ujmu. 
5. V ŠUP Svidník sa výberovým konaním volí v zmysle 321/2025 Z.z len miesto štatutárneho orgánu – riaditeľa. Ostatné miesta vedúcich zamestnancov sa obsadzujú vymenovaním. Vymenovanie uskutoční riaditeľ školy.
Čl.  7  Zmena pracovných podmienok 
1. Dohodnutý obsah pracovnej zmluvy možno zmeniť len vtedy, ak sa zamestnávateľ            a zamestnanec dohodnú na jeho zmene. Zamestnávateľ je povinný zmenu pracovnej zmluvy vyhotoviť písomne (§ 54 Zákonníka práce).

2. Vykonávať práce iného druhu alebo v inom mieste, ako boli dohodnuté v pracovnej zmluve, je zamestnanec povinný len výnimočne v prípadoch uvedených v § 55 až 56 Zákonníka práce.
3. Pri prevedení zamestnanca na inú prácu je zamestnávateľ povinný:
· prihliadať na to, aby táto práca bola pre neho vhodná vzhľadom na jeho zdravotný stav, schopnosti a kvalifikáciu a prerokovať s ním vopred dôvod prevedenia na inú prácu a dobu, po ktorú má prevedenie trvať,

· oboznámiť zamestnanca s ohrozeniami, preukázateľne s predpismi, pokynmi a pravidlami na zaistenie bezpečnosti a zdravia pri práci, overiť jeho znalosti a vyžadovať a kontrolovať ich plnenie.

4. Zamestnávateľ pri zmene pracovných podmienok a podmienok zamestnávania uvedených v písomnej informácii
 poskytne zamestnancovi písomnú informáciu o zmenených pracovných podmienkach a podmienkach zamestnávania a o zmenených údajoch bez zbytočného odkladu, najneskôr však v deň nadobudnutia účinnosti zmeny; to neplatí, ak zmena spočíva len v zmene právneho predpisu alebo kolektívnej zmluvy, na ktoré písomná informácia odkazuje.

Čl. 8  Skončenie pracovného pomeru

1. Pracovný pomer  možno skončiť:

· dohodou,
· výpoveďou,
· okamžitým skončením,
· skončením v skúšobnej  dobe,
· zo zákona.

2. V prípade PZ a OZ sa pracovný pomer skončí aj zo zákona č. 138/2019 Z. z.
 (najneskôr uplynutím školského roka, v ktorom dovŕšil 65 rokov veku).
3. Pracovný pomer, uzatvorený na určitú dobu sa  končí  uplynutím tejto doby.

4. Pracovný pomer cudzinca  alebo osoby bez štátnej príslušnosti, ak k jeho skončeniu  nedošlo už iným spôsobom, sa skončí  dňom, ktorým:

· sa má skončiť jeho pobyt na území Slovenskej republiky  podľa vykonateľného rozhodnutia o odňatí povolenia na pobyt,

· nadobudne  právoplatnosť rozsudok ukladajúci tejto osobe  trest vyhostenia z územia Slovenskej republiky,

· uplynula doba, na ktorú bolo vydané povolenie na pobyt na území Slovenskej republiky,

· uplynula doba, na ktorú bolo udelené povolenie na zamestnanie,

· bolo odňaté povolenie na zamestnanie. 

5. Pracovný pomer zaniká smrťou zamestnanca.
6. Postup pri skončení pracovného pomeru, zákaz výpovede, okamžité zrušenie pracovného pomeru, hromadné prepúšťanie a účasť zástupcov zamestnancov pri skončení pracovného pomeru upravujú § 60 až 74 Zákonníka práce.

7. Vydávanie pracovného posudku a potvrdenia o zamestnaní vo vzťahu zamestnávateľ       a zamestnanec upravuje § 75 Zákonníka práce. Zamestnanec má právo nahliadnuť do osobného spisu a robiť si z neho výpisy, odpisy a fotokópie.
8. Poskytovanie odstupného a odchodného upravujú § 76 a 76a Zákonníka práce. Rozsah ďalšieho odstupného a odchodného zamestnancom pri výkone práce vo verejnom záujme upravuje Kolektívna zmluva vyššieho stupňa na príslušný kalendárny rok pre zamestnávateľov, ktorí pri odmeňovaní postupujú podľa zákona č. 553/2003 Z. z. alebo podniková kolektívna zmluva zamestnávateľa.
9. Zamestnávateľ môže s PZ alebo s OZ, ktorý dovŕšil 65 rokov veku, uzatvoriť pracovný pomer podľa § 82 ods. 4 zákona č. 138/2019 Z. z.
10. Ak bol pedagogický zamestnanec alebo odborný zamestnanec právoplatne odsúdený za úmyselný trestný čin, pracovný pomer sa skončí najneskôr uplynutím kalendárneho mesiaca, v ktorom sa o tejto skutočnosti zamestnávateľ dozvedel.
11. Ak pedagogický zamestnanec alebo odborný zamestnanec neposkytne na účel preukázania bezúhonnosti údaje potrebné na vyžiadanie výpisu z registra trestov pre prácu s deťmi a mládežou, nepovažuje sa na účely tohto zákona za bezúhonného a pracovný pomer sa skončí najneskôr do desiatich dní od uplynutia lehoty 30 dní po uzavretí pracovnoprávneho vzťahu.
Čl. 9  Odstupné a odchodné 
Poskytovanie odstupného a odchodného upravuje § 76 a § 76a Zákonníka práce a § 13b zákona č. 552/2003 Z. z. Rozsah ďalšieho odstupného a odchodného stanovuje kolektívna zmluva vyššieho stupňa.
Odstupné

Odstupné predstavuje finančnú kompenzáciu pre zamestnanca pri skončení pracovného pomeru z dôvodov na strane zamestnávateľa.

1. Dôvody na vznik nároku:
· Rušenie alebo premiestnenie zamestnávateľa (alebo jeho časti).
· Nadbytočnosť zamestnanca (napr. zrušenie pracovného miesta, zníženie počtu zamestnancov, zmena organizačnej štruktúry).
· Strata zdravotnej spôsobilosti na výkon doterajšej práce (potvrdená lekárskym posudkom) alebo z dôvodu pracovného úrazu/choroby z povolania.
2. Forma skončenia pracovného pomeru a výška odstupného:
· Pri výpovedi zo strany zamestnávateľa: Nárok na odstupné vzniká pri trvaní pracovného pomeru najmenej 2 roky. Výška odstupného odvíja od odpracovaných rokov (od jednonásobku až po štvornásobok priemerného mesačného zárobku).
· Pri skončení dohodou z uvedených dôvodov: Nárok na odstupné vzniká už od prvého dňa trvania pracovného pomeru. Výška odstupného je výhodnejšia než pri výpovedi (pohybujeme sa spravidla od jednonásobku až po päťnásobok podľa odpracovaných rokov).
· Navýšenie podľa Kolektívnej zmluvy vyššieho stupňa (KZVS): V školstve a verejnej správe platná kolektívna zmluva vyššieho stupňa spravidla zvyšuje zákonný nárok na odstupné o ďalší 1 násobok priemerného mesačného zárobku nad rámec Zákonníka práce (ak sú splnené podmienky stanovené v kolektívnej zmluve).
3. Vrátenie odstupného:
· Ak zamestnanec po skončení pracovného pomeru opäť nastúpi k tomuto istému zamestnávateľovi (alebo jeho právnemu nástupcovi) do pracovného pomeru pred uplynutím času určeného podľa poskytnutého odstupného, je povinný vrátiť jeho pomernú časť.
Odchodné
Odchodné je jednorazové finančné zhodnotenie celoživotnej pracovnej činnosti zamestnanca pri jeho prvom odchode do dôchodku.

1. Podmienky nároku:
· Ide o prvé skončenie pracovného pomeru po nadobudnutí nároku na:
· starobný dôchodok,
· predčasný starobný dôchodok,
· invalidný dôchodok (ak pokles schopnosti vykonávať zárobkovú činnosť je viac ako 70 %).
· Zamestnanec musí požiadať o poskytnutie daného dôchodku pred skončením pracovného pomeru alebo do 10 pracovných dní po jeho skončení.
2. Zákonná výška odchodného:
· Základný nárok podľa pracovnoprávnych predpisov je najmenej vo výške jedného priemerného mesačného zárobku zamestnanca.
3. Navýšenie podľa Kolektívnej zmluvy vyššieho stupňa (KZVS):
· Kolektívna zmluva vyššieho stupňa pre oblasť školstva zvyšuje toto zákonné odchodné o ďalší 1 násobok priemerného mesačného zárobku (zamestnanec tak pri prvom odchode do dôchodku dostáva celkovo dvojnásobok svojho priemerného platu).
4. Pravidlo jednej výplaty:
· Nárok na odchodné patrí zamestnancovi od toho istého zamestnávateľa iba jedenkrát v živote.

Odstupné pri odvolaní vedúceho zamestnanca (Osobitosti vo verejnom záujme)

· Ak je vedúci zamestnanec (napr. riaditeľ alebo zástupca) odvolaný zo svojej funkcie alebo sa jej vzdá, jeho pracovný pomer sa tým automaticky nekončí.

· Zamestnávateľ mu najprv ponúkne inú preňho vhodnú prácu.

· Ak zamestnávateľ takúto prácu nemá, alebo ju zamestnanec odmietne, ide o prekážku v práci na strane zamestnávateľa a dochádza k skončeniu pracovného pomeru (dohodou alebo výpoveďou z dôvodu nadbytočnosti), pričom zamestnancovi vzniká nárok na odstupné podľa odpracovaných rokov a platnej kolektívnej zmluvy.
Čl.  10  Nároky z neplatného skončenia pracovného pomeru      
1. Neplatnosť skončenia pracovného pomeru výpoveďou, okamžitým skončením, skončením v skúšobnej dobe alebo dohodou môže zamestnanec, ako aj zamestnávateľ uplatniť na súde najneskôr v lehote dvoch mesiacov odo dňa, keď sa mal pracovný pomer skončiť.

2. Ak dal zamestnanec neplatnú výpoveď alebo ak skončil neplatne pracovný pomer okamžite alebo v skúšobnej dobe a zamestnávateľ mu oznámil, že trvá na tom, aby naďalej vykonával prácu, jeho pracovný pomer sa nekončí (§ 78 Zákonníka práce).

3. Ak zamestnávateľ dal zamestnancovi neplatnú výpoveď alebo ak  s ním neplatne skončil pracovný pomer okamžite alebo v skúšobnej dobe a ak zamestnanec oznámil zamestnávateľovi, že trvá na tom, aby ho naďalej zamestnával, jeho pracovný pomer sa nekončí, s výnimkou, ak súd rozhodne, že nemožno od zamestnávateľa spravodlivo požadovať, aby zamestnanca naďalej zamestnával. Zamestnávateľ je povinný  zamestnancovi poskytnúť  náhradu platu. Táto náhrada patrí zamestnancovi v sume jeho funkčného platu odo dňa, keď oznámil zamestnávateľovi, že trvá na ďalšom zamestnávaní, až do času, keď mu zamestnávateľ umožní pokračovať v práci alebo ak súd rozhodne o skončení pracovného pomeru (§ 79 Zákonníka práce).

4. Ak celkový čas, za ktorý by sa mala zamestnancovi poskytnúť náhrada platu, presahuje dvanásť mesiacov, môže súd na žiadosť zamestnávateľa jeho povinnosť nahradiť plat za čas presahujúci dvanásť mesiacov primerane znížiť, prípadne náhradu platu zamestnancovi vôbec nepriznať. Náhrada mzdy môže byť priznaná najviac za čas           36 mesiacov.
5. Ak zamestnávateľ skončil pracovný pomer neplatne a zamestnanec netrvá na tom, aby ho zamestnávateľ ďalej zamestnával, platí, ak sa so zamestnávateľom nedohodne písomne inak, že sa jeho pracovný pomer skončil dohodou, ak

· bola daná neplatná výpoveď, uplynutím výpovednej doby,

· bol pracovný pomer neplatne skončený okamžite alebo v skúšobnej dobe, dňom, keď sa mal pracovný pomer skončiť.
6. V prípadoch ustanovených v ods. 5 písm. b) zamestnanec má nárok na náhradu platu        v sume svojho funkčného platu za výpovednú dobu dvoch mesiacov.  
7. Pri neplatnej dohode (§ 80 Zákonníka práce) o skončení pracovného pomeru sa postupuje pri posudzovaní nároku zamestnanca na náhradu ušlého platu obdobne ako pri neplatnej výpovedi danej zamestnancovi zamestnávateľom (§ 79 Zákonníka práce). Zamestnávateľ nemôže uplatňovať nárok na náhradu škody pre neplatnosť dohody.

TRETIA ČASŤ - Pracovná disciplína

Čl. 11  Základné povinnosti zamestnancov
1. Zamestnanec je povinný najmä:
· pracovať zodpovedne a riadne, plniť pokyny nadriadených vydané v súlade                 s právnymi predpismi,

· byť na pracovisku na začiatku pracovného času, využívať pracovný čas na prácu        a odchádzať z neho až po skončení pracovného času; to sa nevzťahuje na vykonávanie ostatných činností súvisiacich s priamou výchovno-vzdelávacou činnosťou povolených riaditeľom školy za podmienok ustanovených v pracovnom poriadku školy alebo školského zariadenia vykonávaných mimo pracoviska, 

· dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,

· v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,

· hospodáriť riadne s prostriedkami, ktoré mu zveril zamestnávateľ, a chrániť jeho majetok pred poškodením, stratou, zničením a zneužitím a nekonať v rozpore               s oprávnenými záujmami zamestnávateľa,

· zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis
) neustanovuje inak. Povinnosť mlčanlivosti sa nevzťahuje na oznámenie kriminality alebo inej protispoločenskej činnosti
· zachovávať mlčanlivosť v súlade s § 79 ods. 2 zákona o ochrane osobných údajov a to aj po zániku funkcie a pracovno-právneho vzťahu,
· písomne oznamovať zamestnávateľovi bez zbytočného odkladu všetky zmeny, ktoré sa týkajú pracovného pomeru a súvisia s jeho osobou, najmä zmenou jeho mena, priezviska, trvalého pobytu, adresy na doručovanie písomností, zdravotnej poisťovne, a ak sa so súhlasom zamestnanca poukazuje výplata na účet v banke alebo v pobočke zahraničnej banky, aj zmenu bankového spojenia,
· pri výkone svojich činností konať tak, aby nedochádzalo k porušeniu ochrany osobných údajov, aby nedochádzalo k nedovolenému resp. nezákonnému nakladaniu s osobnými údajmi, či už úmyselne alebo v dôsledku zanedbania povinností a opatrení prijatých na ich ochranu.
· plniť všetky ďalšie povinnosti ustanovené v Zákonníku práce.
2. Zamestnanec pri výkone práce vo verejnom záujme je povinný konať v súlade so zákonom o výkone práce vo verejnom záujme, a plniť všetky povinnosti ustanovené týmto zákonom.

3. Zamestnanec je ďalej povinný:
· dodržiavať Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy a uplatňovať ich podľa svojho najlepšieho vedomia a svedomia, rešpektovať a chrániť ľudskú dôstojnosť a ľudské práva,

· konať a rozhodovať nestranne a zdržať sa pri výkone práce vo verejnom záujme všetkého, čo by mohlo ohroziť dôveru v nestrannosť a objektívnosť konania                 a rozhodovania,

· v súvislosti s  vykonávaním  práce vo verejnom záujme  neprijímať dary alebo iné výhody s výnimkou darov alebo iných výhod poskytovaných zamestnávateľom,

· zdržať sa konania, ktoré by mohlo viesť k rozporu verejného záujmu s osobnými záujmami, 

· nezneužívať informácie nadobudnuté v súvislosti s vykonávaním zamestnania vo vlastný prospech alebo v prospech niekoho iného, táto povinnosť platí aj po skončení pracovného pomeru,
· zdržať sa konania, z ktorého vyplývajú neoprávnené prísľuby alebo záväzky zaväzujúce zamestnávateľa,

· oznámiť nadriadenému vedúcemu zamestnancovi, prípadne orgánu činnému              v trestnom konaní stratu alebo poškodenie majetku vo vlastníctve alebo v správe zamestnávateľa,
· oznámiť zamestnávateľovi, že bol právoplatne odsúdený za úmyselný trestný čin, že bol zbavený spôsobilosti na právne úkony, alebo že jeho spôsobilosť bola obmedzená.

4. Zamestnanec nesmie:

· vykonávať činnosť, ktorou by sa významnou mierou znižovala jeho dôstojnosť vo vzťahu k vykonávanej funkcii alebo by sa ohrozovala jeho nestrannosť,

· sprostredkúvať pre seba alebo inú fyzickú alebo právnickú osobu obchodný styk so subjektami, ktoré sú uvedené v § 8 ods. 2 písm. b.  zákona č. 552/2003 Z. z.. 
Čl. 12  Práva a povinnosti pedagogických a odborných zamestnancov
1. PZ pri výkone svojej pedagogickej činnosti a OZ pri výkone odbornej činnosti má okrem práv ustanovených osobitnými právnymi predpismi pri výkone pracovnej činnosti právo na:
· zabezpečenie podmienok potrebných na výkon svojich práv a povinností, najmä na svoju ochranu pred násilím zo strany žiakov, zákonných zástupcov a iných osôb, ktoré majú dieťa zverené do starostlivosti na základe rozhodnutia súdu a zo strany ďalších fyzických osôb alebo právnických osôb,
· ochranu pred sociálno-patologickými prejavmi v správaní vedúcich pedagogických zamestnancov, vedúcich odborných zamestnancov, ďalších zamestnancov, zriaďovateľa, zákonných zástupcov, iných fyzických osôb alebo právnických osôb,

· ochranu pred neodborným zasahovaním do výkonu pracovnej činnosti; neodborným zasahovaním do výkonu pracovnej činnosti je zásah do výkonu pracovnej činnosti fyzickou osobou, ktorá nie je vedúcim zamestnancom pedagogického zamestnanca alebo odborného zamestnanca alebo nemá postavenie kontrolného orgánu.

· účasť na riadení školy prostredníctvom členstva alebo volených zástupcov v poradných, metodických a samosprávnych orgánoch školy,

· predkladanie návrhov na skvalitnenie výchovy a vzdelávania, školského vzdelávacieho programu, výchovného programu alebo odborných činností,

· výber a uplatňovanie pedagogických a odborných metód, foriem a prostriedkov, ktoré utvárajú podmienky pre učenie a sebarozvoj detí, žiakov a rozvoj ich kompetencií,

· profesijný rozvoj v súlade s potrebami zamestnávateľa a podľa plánu profesijného rozvoja,

· objektívne hodnotenie a odmeňovanie výkonu pedagogickej činnosti alebo výkonu odbornej činnosti.

2. Pedagogický zamestnanec a odborný zamestnanec má v súvislosti s výkonom pracovnej činnosti postavenie chránenej osoby.

3. Pedagogický zamestnanec okrem povinností stanovených Zákonníkom práce, zákonom   č. 552/2003 Z. z. je povinný aj
· chrániť a rešpektovať práva dieťaťa, žiaka a jeho zákonného zástupcu, (zákon            č. 245/2008 Z. z. o výchove a vzdelávaní (školský zákon) v znení neskorších predpisov (ďalej len „zákon č. 245/2008 Z. z.“) a o zmene a doplnení niektorých zákonov v znení neskorších predpisov,
· zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení žiakov, s ktorými prišiel do styku, 

· rešpektovať individuálne výchovno-vzdelávacie potreby žiaka a poslucháča s ohľadom na jeho schopnosti, možnosti, sociálne a kultúrne zázemie a odporúčania odborných zamestnancov,
· zdržať sa konania, ktoré vedie k porušovaniu práv ostatných zamestnancov,
· správať sa v súlade s Etickým kódexom pedagogických zamestnancov a odborných zamestnancov (ďalej len „etický kódex“), 
· podieľať sa na vypracúvaní a vedení pedagogickej dokumentácie a inej dokumentácie ustanovenej osobitným predpisom ( zákon č. 245/2008 Z. z. a zákon č. 56/2020 Z.z. ),

· usmerňovať a objektívne hodnotiť výchovu a vzdelávanie žiaka,

· pripravovať sa na výkon priamej výchovno-vzdelávacej činnosti alebo na výkon odbornej činnosti, 

· podieľať sa na vypracúvaní a vedení pedagogickej dokumentácie a ďalšej dokumentácie ustanovenej osobitným predpisom (§ 11 zákona č. 245/2008 Z. z.),
· usmerňovať a objektívne hodnotiť výchovu a vzdelávanie žiaka,

· podieľať sa na tvorbe a uskutočňovaní školského vzdelávacieho programu, 
· udržiavať a rozvíjať svoje profesijné kompetencie,
· absolvovať aktualizačné vzdelávanie,

· vykonávať pedagogickú činnosť alebo odbornú činnosť  prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom školského vzdelávacieho programu,

· poskytovať žiakovi a zákonnému zástupcovi poradenstvo alebo odbornú pomoc spojenú s výchovou a vzdelávaním,

· pravidelne informovať žiaka a zákonného zástupcu o priebehu a výsledkoch výchovy a vzdelávania, ktoré sa ho týkajú, v rozsahu ustanovenom osobitným predpisom zákon č. 245/2008 Z. z. a zákon č. 56/2020 Z. z. ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
· vykonávať dozor v triedach počas externej časti maturitnej skúšky alebo testovania,

· vykonávať činnosť predsedu komisie alebo člena komisie pre komisionálne skúšky,

· vykonávať činnosť predsedu komisie alebo člena komisie pri ukončovaní výchovy a vzdelávania,
· vykonávať činnosť predsedu skúšobnej komisie alebo člena skúšobnej komisie pre štátne jazykové skúšky,
· vykonávať prípravu žiaka na súťaž, ktorej organizačný poriadok schválilo ministerstvo školstva (ďalej len „schválená súťaž“), vykonávať dozor počas schválenej súťaže alebo vykonávať funkciu predsedu alebo člena odbornej komisie schválenej súťaže.

4. Povinnosti zachovávať mlčanlivosť môže PZ, OZ alebo fyzickú osobu, ktorá nevykonáva pracovnú činnosť a ide o skutočnosti, o ktorých sa dozvedela ako pedagogický zamestnanec alebo ako odborný zamestnanec pri výkone pracovnej činnosti, zbaviť

· a) zákonný zástupca dieťaťa alebo žiaka,

· b) žiak, ktorý dovŕšil 18 rokov veku,

· c) ministerstvo školstva na žiadosť orgánov činných v trestnom konaní a súdov.

5. Pedagogickí zamestnanci sú povinní neustále skvalitňovať a prehlbovať účinnosť výchovno-vzdelávacieho procesu, za výsledky ktorého zodpovedajú. V tomto smere najmä:

· zabezpečujú súlad výchovy a vzdelávania a starostlivosť o zdravý vývoj žiakov,
· postupujú podľa schválenej pedagogickej dokumentácie a ďalšej dokumentácie             a pedagogicko-organizačných pokynov vydaných MŠ SR,
· plnia priamu vyučovaciu činnosť a priamu výchovnú činnosť v rozsahu vyučovacej činnosti stanovenej osobitným predpisom
) a vykonávajú ostatné činnosti súvisiace s ich priamou vyučovacou činnosťou a priamou výchovno-vzdelávacou činnosťou,
· zvyšujú úroveň svojej práce vzdelávaním, samostatným štúdiom alebo v organizovaných formách vzdelávania – profesijný rozvoj,
· spolupracujú so zákonnými zástupcami žiakov a verejnosťou pri utváraní dobrých vzťahov so školou.

6. Pri starostlivosti o žiakov sú PZ povinní najmä:

· dodržiavať hygienické zásady a zásady bezpečnej práce,
· podporovať rozvoj záujmovej činnosti žiakov vo výchove mimo vyučovania a podľa svojich možností zúčastňovať sa na tejto činnosti,

· viesť žiakov k dodržiavaniu hygienických zásad a zásad bezpečnej práce,                     k dodržiavaniu hygienických, dopravných, požiarnych a iných predpisov a pokynov príslušných orgánov, ktoré sa týkajú starostlivosti o bezpečnosť a ochranu zdravia   školstve, pri vyučovaní predmetov, pri ktorých je zvýšené ohrozenie zdravia žiakov   pri školských podujatiach (napr. na lyžiarskom výcviku, medzinárodných stážach a projektoch, plaveckom výcviku, exkurziách a výletoch, plenéroch, na predmetoch telesná a športová výchova, praktické výtvarné predmety, odborný výcvik a pod.),

· dodržiavať stanovené metodické postupy,

· spolupracovať s ostatnými PZ školy, s triednym učiteľom a výchovným poradcom,

· v záujme jednotného výchovného pôsobenia na žiakov spolupracovať so zákonnými zástupcami žiakov,

· viesť žiakov školy k uvedomelému dodržiavaniu pravidiel správania a k ochrane  zariadenia a ostatného vlastníctva pred jeho poškodením, stratou, zničením   zneužitím.

5. PZ nesmú od žiakov žiadať, aby si obstarávali učebnice a učebné texty, ktoré neboli schválené Ministerstvom školstva SR alebo pomôcky na výchovu a vyučovanie, ktoré sú finančne nákladné.

6. PZ a OZ nie sú povinní vypracovávať dokumentáciu, ktorá nie je pedagogickou dokumentáciou alebo ďalšou dokumentáciou a vykonávať činnosti, ktoré nesúvisia s povinnosťami PZ a druhom práce dohodnutým v pracovnej zmluve.

7. PZ a OZ má právo podať zamestnávateľovi sťažnosť na porušenie jeho práva na ochranu pred sociálno - patologickými prejavmi v správaní vedúcich PZ, vedúcich OZ, ďalších zamestnancov, zriaďovateľa, zákonných zástupcov žiakov a iných fyzických osôb alebo právnických osôb.

8. Na preskúmanie sťažnosti podľa odseku 7 zamestnávateľ ustanoví komisiu zloženú          z troch členov, z ktorých musí byť jeden zástupca delegovaný zástupcami zamestnancov, jeden zástupca delegovaný zamestnávateľom a jeden zástupca delegovaný zriaďovateľom školy. Ak PZ alebo OZ podá podnet aj Slovenskému národnému stredisku pre ľudské práva, komisia je povinná pri preskúmavaní sťažnosti prihliadnuť na vydané odborné stanovisko podľa § 1 ods. 2 písm. f) zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov.

9. Po prešetrení sťažnosti podľa odseku 7 môže komisia odporučiť zamestnávateľovi vykonať nápravu, zdržať sa určitého konania a odstrániť jeho následky, prípadne, ak dôjde k záveru, že riaditeľ porušil právo PZ alebo OZ na ochranu pred sociálno-patologickými prejavmi, môže podľa § 3 ods. 7 písm. f) zákona č. 596/2003 Z. z. podať zriaďovateľovi návrh na odvolanie riaditeľa.

Čl. 13  Povinnosti vedúcich zamestnancov
1. Vedúci zamestnanec je okrem povinností uvedených v § 81 Zákonníka práce, čl. 9 a čl.10 tohto pracovného poriadku  povinný v zmysle § 82 ZP najmä:
· riadiť a kontrolovať prácu zamestnancov,

· oboznamovať podriadených zamestnancov s príslušnými organizačnými predpismi, pracovnoprávnymi predpismi, predpismi o bezpečnosti a ochrane zdravia pri práci, pri výchove  a vyučovaní, ako aj dodržiavanie príslušných právnych predpisov vzťahujúcich sa na prácu nimi vykonávanú,
· hospodárne a účelne využívať im zverené hospodárske a finančné prostriedky, zabezpečovať prijatie včasných a účinných opatrení na ochranu majetku a oznamovať príslušným štátnym orgánom podozrenie z trestnej činnosti zamestnancov spáchanej pri výkone práce vo verejnom záujme alebo v súvislosti s ním,
· utvárať priaznivé pracovné podmienky a zaisťovať bezpečnosť a ochranu zdravia pri práci,

· zabezpečovať odmeňovanie zamestnancov podľa všeobecne záväzných právnych predpisov, kolektívnych zmlúv a pracovných zmlúv a dodržiavať zásadu poskytovania rovnakého platu za rovnakú prácu alebo za prácu rovnakej hodnoty podľa § 119 a Zákonníka práce,

· hodnotiť vzťah zamestnancov k pracovnému kolektívu a k žiakom,
· utvárať priaznivé podmienky pre zvyšovanie a prehlbovanie kvalifikácie zamestnancov pre kultúru práce a pracovného prostredia
· viesť zamestnancov k pracovnej disciplíne a oceňovať ich iniciatívu a pracovné úsilie, vyvodzovať dôsledky z porušenia pracovných činností,
· zabezpečovať predpoklady na všestranný rozvoj iniciatívy zamestnancov, tvorivosti pedagogických zamestnancov a zabezpečovať plnenie úloh vyplývajúcich z kolektívnej zmluvy. 
· hodnotiť zamestnancov podľa § 70 zákona č. 138/2019 Z. z.,
· podieľať sa na zabezpečení práv zamestnancov školy podľa ZP a na zabezpečení osobitných práv pedagogických zamestnancov podľa zákona č. 138/2019 Z. z
2. Vedúci zamestnanec, ktorý vykonáva funkciu štatutárneho orgánu zamestnávateľa – riaditeľ ŠUP , uvedeného v § 1 ods. 2 zákona č. 552/2003 Z. z., nesmie podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť. Zákaz členstva v riadiacich, kontrolných alebo dozorných orgánoch právnických osôb sa nevzťahuje na tohto vedúceho zamestnanca, ak je vyslaný do riadiaceho, kontrolného alebo dozorného orgánu zamestnávateľom a ak takáto činnosť vyplýva  z výkonu jeho práce; tento vedúci zamestnanec nemôže od príslušnej právnickej osoby poberať odmenu, iný príjem alebo ďalšiu výhodu. 

3. Obmedzenia ustanovené v ods. 2 sa nevzťahujú na poskytovanie zdravotnej starostlivosti v štátnych zdravotníckych zariadeniach alebo v neštátnych zdravotníckych zariadeniach, ktorých zriaďovateľom je obec, vyšší územný celok, na vedeckú činnosť, pedagogickú činnosť, lektorskú činnosť, prednášateľskú činnosť, publicistickú činnosť, literárnu alebo umeleckú činnosť, činnosť sprostredkovateľa a rozhodcu pri kolektívnom vyjednávaní   na správu vlastného majetku alebo na správu majetku svojich maloletých detí, na činnosť v poradnom orgáne vlády, na činnosť člena v rozkladovej komisii a na činnosť, ktorá vyplýva z projektov, financovaných z programov Európskej únie. Činnosť znalca, tlmočníka alebo prekladateľa môžu vedúci zamestnanci vykonávať len vtedy, ak sa táto činnosť vykonáva pre súd, pre iný štátny orgán, pre obec alebo pre vyšší územný celok.

4. Obmedzenie podľa ods. 2 sa tiež nevzťahuje na

· účasť vedúceho zamestnanca, ktorý vykonáva funkciu štatutárneho orgánu, na projekte rozvojovej pomoci Európskej únie iným krajinám, realizovanom ministerstvom alebo ostatným ústredným orgánom štátnej správy v mene Európskej únie a financovanom Európskou úniou,

· činnosť vedúceho zamestnanca, ktorý vykonáva funkciu štatutárneho orgánu, pri posudzovaní projektu financovaného zo štátneho rozpočtu Slovenskej republiky alebo z iných zdrojov,

· činnosti, ktorých predmetom je uskutočňovanie supervízie.

5. Vedúci zamestnanec, ktorý vykonáva funkciu štatutárneho orgánu je povinný podľa
§ 9 ods. 4 zákona č. 552/2003 Z. z. do 30 dní odo dňa jeho ustanovenia na miesto vedúceho zamestnanca skončiť inú zárobkovú činnosť, podnikanie alebo členstvo v riadiacich, kontrolných alebo dozorných orgánoch právnických osôb, ktoré vykonávajú podnikateľskú činnosť spôsobom vyplývajúcim z príslušných právnych predpisov. 

6. Zamestnanec môže popri svojom zamestnaní vykonávanom v  pracovnom pomere vykonávať zárobkovú činnosť, ktorá je zhodná s predmetom činnosti zamestnávateľa, bez jeho súhlasu:

· na projekte rozvojovej pomoci Európskej únie iným krajinám, realizovanom ministerstvom alebo ostatným ústredným orgánom štátnej správy v mene Európskej únie a financovanom Európskou úniou,

· pri posudzovaní projektu financovaného zo štátneho rozpočtu Slovenskej republiky alebo z iných zdrojov,

· ktorej predmetom je uskutočňovanie supervízie.

7. Zamestnancovi a vedúcemu zamestnancovi, ktorý vykonáva funkciu štatutárneho orgánu, ktorý sa zúčastňuje na projekte rozvojovej pomoci Európskej únie iným krajinám, realizovanom ministerstvom alebo ostatným ústredným orgánom štátnej správy v mene Európskej únie a financovanom Európskou úniou, sa poskytne pracovné voľno najviac v rozsahu 60 pracovných dní v kalendárnom roku.

8. Za čas pracovného voľna poskytnutého podľa predchádzajúcich odsekov  zamestnancovi a vedúcemu zamestnancovi, ktorý vykonáva funkciu štatutárneho orgánu, patrí funkčný plat alebo priemerný mesačný zárobok len vtedy, ak je tento funkčný plat alebo priemerný mesačný zárobok refundovaný z prostriedkov Európskej únie.

9. Ako výkon práce sa posudzuje čas poskytnutého pracovného voľna, za ktorý patrí zamestnancovi a vedúcemu zamestnancovi, ktorý vykonáva funkciu štatutárneho orgánu, funkčný plat alebo priemerný mesačný zárobok.

10. Vedúci zamestnanec je povinný podľa § 10 ods. 1 zákona č. 552/2003 Z. z. deklarovať svoje majetkové pomery do

· 30 dní od ustanovenia na miesto vedúceho zamestnanca,

· 31. marca každého kalendárneho roka počas vykonávania funkcie.

11. Ostatní vedúci zamestnanci oznamujú údaje o svojich majetkových pomeroch v rozsahu stanovenom § 63 zákona č. 400/2009 Z. z. štatutárnemu orgánu. 

12. Riaditeľ školy v rámci povinností uvedených v odseku 1 plní ako vedúci zamestnanec najmä tieto ďalšie úlohy:

a. zodpovedá za úroveň a kvalitu poskytovanej výchovy a vzdelávania alebo odborných činností, za činnosť poradných orgánov, za utváranie podmienok pre prácu všetkých zamestnancov, profesijný rozvoj PZ a OZ a ďalšie vzdelávanie ostatných zamestnancov,
b. rozhoduje o 
· právach, právom chránených záujmoch alebo povinnostiach žiakov,
· vysielaní zamestnancov na pracovné cesty,

· zabezpečení praktického vyučovania žiakov a zaistení bezpečnosti a ochrany zdravia pri práci, (uzatvára dohody so zamestnávateľmi alebo fyzickými osobami, u ktorých sa bude toto vyučovanie uskutočňovať),

· hodnotení pracovných výsledkov jednotlivých zamestnancov a pracovných kolektívov,

· určení nástupu dovolenky na zotavenie zamestnancom podľa čl. 15 ods. 7 pracovného poriadku,

· nariaďovaní práce nadčas a vhodnom čase čerpania náhradného voľna, prípadne   o vhodnej úprave pracovného času,

· zverovaní kabinetných zbierok zamestnancom, (učiteľom - správcom kabinetov,  nástrojov, osobných ochranných pracovných prostriedkov, prípadne iných podobných predmetov) na základe písomného potvrdenia,
· vedení predmetových komisií,
d. zabezpečuje
· sústavné oboznamovanie vedúcich zamestnancov a všetkých ostatných zamestnancov s právnymi predpismi a ostatnými predpismi na zaistenie bezpečnosti a ochrany zdravia pri práci a s novými poznatkami bezpečnostnej techniky, pravidelne overujú ich znalosti z týchto predpisov a sústavne vyžadujú   kontrolujú ich dodržiavanie,

· vypracovanie zoznamu poskytovaných osobných ochranných pracovných prostriedkov podľa nariadenia vlády Slovenskej republiky č. 395/2006 Z. z.          o minimálnych požiadavkách na poskytovanie a používanie osobných ochranných pracovných poriadkov,

· uvádzanie začínajúcich PZ do pedagogickej praxe a uvádzanie začínajúcich OZ do praxe a ich pracovnú adaptáciu; utvárajú učiteľom podmienky predovšetkým na vyučovanie predmetov ich aprobácie,

· vydanie programu adaptačného vzdelávania a programu aktualizačného vzdelávania PZ a OZ,

· vydanie plánu profesijného rozvoja PZ a OZ,

· vydanie ročného plánu vzdelávania PZ a OZ,

· zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti,

· vypracovanie dokumentácie BOZP, PO, CO  v zmysle platných právnych predpisov.

e. okrem toho plní tieto úlohy:

· vytvára priaznivé podmienky pre prehlbovanie a zvyšovanie kvalifikácie zamestnancov,

· utvára primerané pracovné podmienky na zlepšovanie kultúry práce a pracovného prostredia a starajú sa o vzhľad a úpravu pracovísk, sociálnych zariadení a zariadení na osobnú hygienu,

· kontroluje práce vykonávané na základe dohôd o prácach vykonávaných mimo pracovného pomeru, schvaľujú odmenu a potvrdzujú vykonanie práce,

· určuje so zreteľom na konkrétne podmienky školy pracovnú náplň zamestnancov v súlade s dohodnutým druhom práce v pracovnej zmluve,

· dbá o morálne oceňovanie práce zamestnancov.
4. Riaditeľ školy ďalej

a. riadi školu po pedagogickej, odbornej a administratívno-hospodárskej stránke; ukladá úlohy PZ a ostatným zamestnancom a vytvára pre nich podmienky na odborný rast, 

b. stará sa o finančné zabezpečenie chodu školy,

c. kontroluje činnosť všetkých zamestnancov a výsledky ich práce a na základe vlastného pozorovania, predovšetkým prostredníctvom hospitačnej činnosti i na základe správ svojich zástupcov, vykonáva rozbor výchovno-vzdelávacej práce PZ, posudzuje postup OZ pri vykonávaní odborných činností, prerokúva ho s príslušným zamestnancom  a vyvodzuje z neho závery pre ďalšiu činnosť zamestnanca,

d. dbá na dodržiavanie hygienických predpisov, týkajúcich sa výchovno-vzdelávacieho procesu, ako napr. oddychový deň v stredu, jeden kontrolný písomný prejav žiakov     v jednom dni, nezadávanie domácich úloh na čase prázdnin a pod.
e. určuje týždenný rozsah hodín priamej výchovno-vzdelávacej činnosti PZ (ďalej len „úväzok“) najviac na obdobie školského roka. Riaditeľ určí úväzok PZ najviac na obdobie kalendárneho roka,

f. rozhoduje o znížení kvalifikačnej požiadavky učiteľa na rozsah jednej tretiny jeho týždennej priamej výchovno-vzdelávacej činnosti v prípade, ak by nebolo možné zabezpečiť vyučovací proces iným učiteľom, ktorý spĺňa kvalifikačné predpoklady na vyučovanie aprobačných predmetov,

g. povoľuje PZ vykonávať ostatné činnosti súvisiace s priamou výchovno-vzdelávacou činnosťou mimo pracoviska; uvedené povolenie môže riaditeľ zrušiť,
h. vydáva rozhodnutie o ukončení adaptačného vzdelávania PZ a OZ,

i. jeden krát ročne vykonáva hodnotenie priamo podriadených PZ a OZ, najneskôr        do 31.8.,

j. zabezpečuje PZ a OZ v pracovnom čase preventívne psychologické poradenstvo najmenej jedenkrát ročne a umožní PZ a OZ absolvovať tréning zameraný na predchádzanie a zvládanie agresivity, na sebapoznanie a riešenie konfliktov,

k. určuje vo vnútornom predpise po prerokovaní v pedagogickej rade a po prerokovaní so zriaďovateľom štruktúru kariérových  pozícií v škole alebo v školskom zariadení, 

l. vyzýva PZ a OZ pri dôvodnom podozrení, že došlo k zmene ich zdravotnej spôsobilosti na preukázanie svojej zdravotnej spôsobilosti v lehote do 90 dní od zistenia tejto skutočnosti,  

m. vytvára  a zabezpečuje podmienky pre vzdelávanie. 
15. Riaditeľ sa pri plnení svojich úloh riadi platnými predpismi a príslušnými pokynmi zriaďovateľa; za ich plnenie zodpovedá zriaďovateľovi. Koná vždy tak, aby bol vzorom všetkým zamestnancom školy alebo školského zariadenia.

16. Popri povinnostiach v oblasti riadenia uvedených v tomto pracovnom poriadku, povinnostiach vyplývajúcich z osobitných predpisov riaditeľ a ostatní vedúci pedagogickí zamestnanci plnia základný úväzok (§ 7 ods. 2 zákona č. 138/2019 Z. z.)      rozsahu stanovenom osobitným predpisom
.
ŠTVRTÁ ČASŤ  - Pracovný čas a dovolenka

Čl. 13
1. Pracovný čas zamestnancov ustanovuje pracovná zmluva zamestnanca. 

2. V zmysle § 90 ods. 4 Zákonníka práce začiatok a koniec pracovného času a rozvrh pracovných zmien určí zamestnávateľ po dohode so zamestnanecký dôverníkom a oznámi to písomne na mieste u zamestnávateľa, ktoré je zamestnancovi prístupné.

3. Riaditeľ povoľuje pedagogickému zamestnancovi vykonávanie ostatných činností súvisiacich s priamou výchovno-vzdelávacou činnosťou a ďalším vzdelávaním aj mimo pracoviska za podmienok ustanovených v pracovnom poriadku školy. Tieto sa uvádzajú v čl. 16 ods. 2 tohto pracovného poriadku.

4. Prácu mimo pracoviska môže povoliť riaditeľ školy aj v osobitných situáciách, kedy si to žiadajú mimoriadne okolnosti ako: 

a) riaditeľské voľno pre žiakov, 

b) chrípkové prázdniny pre žiakov, 

c) nemožnosť vyučovania z dôvodu odstávky energií, 

d) nemožnosť vyučovania z dôvodu nutných rekonštrukčných prác, 

e) nemožnosť vyučovania z dôvodu inej mimoriadnej situácie.

Takúto prácu mimo pracoviska oznamuje zamestnávateľ zamestnancom vždy osobitne a písomne. V oznámení určí osobitné podmienky, ktoré si mimoriadna situácia vyžaduje.

Čl. 14  Dĺžka a využitie pracovného času
1. Podľa § 85 ods. 5 Zákonníka práce je pracovný čas zamestnanca  najviac 40 hodín týždenne. Rozsah týždenného pracovného času zamestnancov pri výkone práce vo verejnom záujme je upravený v Kolektívnej zmluve vyššieho stupňa na príslušný kalendárny rok pre zamestnávateľov, ktorí pri odmeňovaní postupujú podľa zákona č. 553/2003 Z. z. alebo v kolektívnej zmluve zamestnávateľa a je stanovený na 37 a ½ hodiny týždenne.  
2. Týždenný pracovný čas PZ a OZ tvorí čas, v ktorom PZ a OZ vykonáva priamu výchovno-vzdelávaciu činnosť, a čas, v ktorom PZ vykonáva ostatné činnosti súvisiace s jeho priamou výchovno-vzdelávacou činnosťou.
3. Riaditeľ určí úväzok najviac na obdobie školského roka po prerokovaní so zamestnancom.

4. Priamou výchovno-vzdelávacou činnosťou sa rozumie priama vyučovacia činnosť, ktorou sa uskutočňuje vzdelávací program, a priama výchovná činnosť, ktorou sa uskutočňuje výchovný program, vykonávaná PZ a OZ.
5. Rozsah, v ktorom PZ vykonáva priamu vyučovaciu činnosť a priamu výchovnú činnosť (ďalej len „základný úväzok“) upravuje nariadenie vlády Slovenskej republiky                č. 201/2019 Z. z. o priamej výchovno-vzdelávacej činnosti, ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov. Riaditeľ môže povoliť pedagogickému zamestnancovi vykonávanie ostatných činností súvisiacich s priamou výchovno-vzdelávacou činnosťou  a ďalším vzdelávaním aj mimo pracoviska za podmienok ustanovených v pracovnom poriadku školy. Tieto sa uvádzajú v čl. 15 ods. 2  tohto pracovného poriadku.

6. Týždenný pracovný čas rozvrhuje zamestnávateľ po prerokovaní so zamestnancom tak, aby pri rovnomernom rozvrhnutí na jednotlivé týždne rozdiel dĺžky pracovného času pripadajúci na jednotlivé týždne nepresiahol tri hodiny a aby pracovný čas v jednotlivých dňoch nepresiahol deväť hodín. Priemerný pracovný čas nesmie pritom v určitom období, spravidla štvortýždňovom, presahovať hranicu pre ustanovený týždenný pracovný čas. Pri rovnomernom rozvrhnutí pracovného času rozvrhuje zamestnávateľ týždenný pracovný čas na päť pracovných dní.
7. Ak povaha práce alebo podmienky prevádzky nedovoľujú, aby sa pracovný čas rozvrhol rovnomerne na jednotlivé týždne, zamestnávateľ po dohode so zástupcami zamestnancov alebo po dohode so zamestnancom v súlade s § 87 ods. 1 Zákonníka práce môže rozvrhnúť pracovný čas nerovnomerne na jednotlivé týždne. Priemerný týždenný pracovný čas nesmie pritom presiahnuť v období najviac štyroch mesiacov ustanovený týždenný pracovný čas. 

8. Zamestnávateľ môže v kolektívnej zmluve alebo po dohode so zástupcami zamestnancov rozvrhnúť pracovný čas nerovnomerne na jednotlivé týždne na obdobie dlhšie ako štyri mesiace, najviac na obdobie 12 mesiacov, ak ide o činnosti, pri ktorých sa v priebehu roka prejavuje rozdielna potreba práce. Dohodu nemožno nahradiť rozhodnutím zamestnávateľa. Priemerný týždenný pracovný čas počas tohto obdobia nesmie pritom presiahnuť ustanovený týždenný pracovný čas. Rovnako môže byť rozvrhnutý pracovný čas pre určité organizačné útvary alebo druhy prác.

9. Zamestnancovi so zdravotným postihnutím, tehotnej žene, žene alebo mužovi, ktorý sa trvale stará o dieťa mladšie ako tri roky, osamelému zamestnancovi, ktorý sa trvale stará o dieťa mladšie ako 15 rokov, možno rozvrhnúť pracovný čas nerovnomerne len po dohode s ním.
10. Pracovný čas v priebehu 24 hodín nesmie presiahnuť  12 hodín.

11. Zamestnávateľ zabezpečuje, aby sa príchody a odchody zamestnancov a odpracovaný pracovný čas sa evidovali elektronicky.
Vydokladovanie prerušenia pracovného času (návšteva u lekára, služobná záležitosť a súkromná záležitosť ) sa zrealizuje prostredníctvom tlačiva priepustka, ktorá sa podpisuje nadriadeným zamestnancom pred opustením pracoviska. Súkromné voľno je potrebné nahradiť do konca mesiaca, v ktorom bolo čerpané.

12. Pracovná zmena je časť ustanoveného týždenného pracovného času, ktorý je zamestnanec povinný na základe vopred určeného rozvrhu pracovných zmien odpracovať v rámci 24 hodín po sebe nasledujúcich, a prestávka v práci (§ 90 ods. 1  Zákonníka práce).
13. Začiatok a koniec pracovného času a rozvrh pracovných zmien určí zamestnávateľ po dohode so zástupcami zamestnancov a oznámi to písomne na mieste u zamestnávateľa, ktoré je zamestnancovi prístupné (§ 90 ods. 4 Zákonníka práce).

14. Zamestnanec je povinný byť na začiatku pracovného času už na svojom pracovisku         a odchádzať z neho až po skončení pracovného času, pričom zamestnávateľ je povinný poskytnúť zamestnancovi, ktorého pracovná zmena je dlhšia ako šesť hodín, prestávku na odpočinok a jedenie v trvaní 30 minút, čo sa do pracovného času v zmysle § 91 ods. 5 Zákonníka práce nezapočítava.

15. Zamestnávateľ je povinný oznámiť zamestnancom prestávku na odpočinok a jedenie (30minút) spôsobom ustanoveným v § 90 Zákonníka práce. Prestávky na odpočinok a jedenie sa neposkytujú na začiatku a konci zmeny. Prestávky na odpočinok a jedenie sa nezapočítavajú do pracovného času; to neplatí, ak ide o prestávku na odpočinok a jedenie, pri ktorej sa zabezpečuje primeraný čas na odpočinok a jedenie bez prerušenia práce zamestnancom (§ 91 ods. 3 až 5 Zákonníka práce).
16. Zamestnanec je povinný využívať určený pracovný čas na vykonávanie prác vyplývajúcich z jeho pracovného pomeru. Bez súhlasu bezprostredne nadriadeného zamestnanca sa nesmie zamestnanec vzdialiť z pracoviska. Zamestnanec je povinný vykonávať práce od začiatku pracovného času až do jeho skončenia Za zameškaný pracovný čas sa považuje aj neskorý príchod na pracovisko, predčasný odchod z pracoviska, ako aj každé opustenie pracoviska, ak k nemu neprišlo v súvislosti s plnením pracovných úloh. O povahe zameškaného pracovného času rozhoduje zamestnávateľ. Za neospravedlnené zameškanie pracovného času je zamestnávateľ povinný vyvodiť proti zamestnancovi dôsledky v zmysle príslušných ustanovení Zákonníka práce.

Čl. 15   Náplň a rozvrhnutie pracovného času pedagogických zamestnancov

1. V pracovnom čase je PZ povinný vykonávať:

a) priamu výchovno-vzdelávaciu činnosť (základný úväzok), určenú všeobecne záväzným právnym predpisom
b) ostatné činnosti súvisiace s jeho priamou výchovno-vzdelávacou činnosťou, ktorými sú najmä.
· osobná príprava na výchovno-vzdelávaciu činnosť, vrátane prípravy potrebných pomôcok alebo materiálu,
· vedenie predpísanej pedagogickej dokumentácie ustanovenej osobitným predpisom (§ 11 zákona č. 245/2008 Z. z.),  ,
· tvorba školského vzdelávacieho programu (§ 7 a 8 zákona č. 245/2008 Z. z.),
· sebavzdelávanie,
· hodnotenie výsledkov výchovy a vzdelávania žiakov,
· oprava písomných, výtvarných a grafických prác žiakov s ohľadom na osobné údaje,
· dozor nad žiakmi v čase určenom písomným rozvrhom dozorov, 
· spolupráca s učiteľmi vyučujúcimi v triede, s rodičmi a ostatnou verejnosťou na zabezpečenie kvality výchovno-vzdelávacieho procesu,  
· starostlivosť o zverené učebne a ostatné zariadenia školy slúžiace k výchovno vzdelávaciemu procesu, ktorá v sebe zahŕňa napr. dopĺňanie kabinetných zbierok, knižnice, klubovne, herne a spoločenské miestnosti, dielne a ostatné zariadenia školy slúžiace na výchovno-vzdelávací proces, 
· aktívna činnosť v poradných orgánoch riaditeľa,
· účasť na poradách zvolávaných vedúcim zamestnancom, ktorých obsahom je pedagogický proces,
· pedagogická diagnostika žiakov,
· účasť na ďalších aktivitách vyplývajúcich zo školského vzdelávacieho programu (napr. lyžiarske kurzy, účelové kurzy, medzinárodne projekty a stáže, výtvarné plenéry,  výchovné koncerty, plavecké výcviky a pod.), ak nejde o vykonávanie priamej výchovno-vzdelávacej činnosti,
· účasť na schôdzach združení rodičov, 
· príprava a účasť spoločných aktivít školy vyplývajúca z ročného plánu činnosti školy, ak ide o PZ, 
· ďalšie práce súvisiace s pedagogickou činnosťou vyplývajúce z osobitných predpisov alebo v súlade s pokynmi vedúceho zamestnanca, ktorý je zamestnancovi nadriadeným.
c) špecializované činnosti, ak ide o PZ zaradeného do kariérovej pozície podľa § 36 zákona č. 138/2019 Z. z. a

d) riadiace činnosti, ak ide o vedúceho PZ podľa § 39 ods. 1 zákona č. 138/2019 Z. z
2. V pracovnom čase je pedagogický zamestnanec povinný plniť základný úväzok vyučovacou činnosťou alebo výchovnou činnosťou určený NV SR č. 422/2009 Z. z.. Priama vyučovacia činnosť je od 7.30 do 14.30 hod. Nepriamu vyučovaciu činnosť môžu vykonávať pedagogickí zamestnanci formou práce na doma alebo na Škole umeleckého priemyslu, Sovietskych hrdinov 369/24 Svidník v časovom intervale 1,5 hod. denne. Počas pracovnej činnosti v mieste trvalého bydliska sú povinní dodržiavať všetky pravidlá bezpečnosti a ochrany zdravia pri práci. V prípade, že v tomto čase dôjde u zamestnanca k úrazu, nebude tento úraz kvalifikovaný ako pracovný úraz. 
3. Začínajúci PZ v čase uvádzania do praxe je povinný pod vedením uvádzajúceho PZ písomne sa pripravovať na vyučovanie a výchovnú prácu.
4. PZ je povinný na príkaz riaditeľa zastupovať prechodne neprítomného PZ a v prípade potreby vykonávať vyučovaciu činnosť nad rozsah priamej vyučovacej činnosti ustanovený osobitným predpisom. Túto povinnosť možno ukladať iba v súlade s § 97 Zákonníka práce.
5. Ak riaditeľ povolil PZ vykonávanie ostatných činností súvisiacich s priamou výchovnovzdelávacou činnosťou mimo pracoviska, je PZ povinný byť v škole v čase

· určenom jeho rozvrhom hodín,

· určenom rozvrhom výchovnej práce a rozvrhom dozorov,

· porád a schôdzí zvolaných vedúcimi zamestnancami,

· určenom na pracovnú pohotovosť na pracovisku,

· určenom na prechodné zastupovanie iného PZ a

· určenom na konzultácie so zákonnými zástupcami žiakov

6. Pri určení rozvrhu pracovného času riaditeľa školy a ostatných vedúcich pedagogických zamestnancov sa prihliada na základný úväzok (§ 7 ods. 2 zákona č. 138/2019 Z. z.)  určený v hodinách a potreby školy alebo školského zariadenia. Pri tom sa zohľadňuje, aby v čase prevádzky školy alebo školského zariadenia bol vždy prítomný riaditeľ alebo jeho zástupca. Ak to nie je možné, riaditeľ školy písomne poverí na čas svojej neprítomnosti zastupovaním niektorého z pedagogických zamestnancov.
7. Poverený PZ vykonáva dozor nad žiakmi v škole pred vyučovaním, počas vyučovania, v čase prestávok,  po vyučovaní, pri náhlej nevoľnosti alebo úraze, počas všetkých aktivít organizovaných školou alebo školským zariadením  a pri prechode z jednej budovy školy do druhej budovy školy. Pri zabezpečovaní dozoru nad žiakmi sa postupuje podľa písomného rozvrhu dozoru, ktorý schvaľuje riaditeľ a ktorý  sa vyvesí na viditeľnom mieste v zborovni. Dozor nad žiakmi sa začína 30 minút pred začiatkom predpoludňajšieho vyučovania a končí sa odchodom žiakov zo školy po skončení vyučovania. Ak riaditeľ povolí žiakom zdržiavať sa v škole cez poludňajšiu prestávku, pred vyučovaním alebo po ňom dlhšie, ako je obvyklé, zabezpečí, aby títo žiaci nezostali bez dozoru. V rozvrhu dozoru určí, ako sa tento dozor zabezpečí. Takýto dozor môžu zabezpečovať podľa rozhodnutia riaditeľa aj náležite poučení nepedagogickí zamestnanci, prípadne iné zodpovedné osoby.
8. PZ vykonáva podľa pokynu riaditeľa a osobitných predpisov pedagogický dozor nad žiakmi aj mimo školy pri plenéri a počas inej činnosti predpísanej učebnými osnovami, počas účasti žiakov na súťažiach, respektíve pri ich príprave a na iných akciách organizovaných školou.
Rozvrhnutie pracovného času nepedagogických zamestnancov

a) Pre zamestnancov úseku technicko-ekonomických činností sa zavádza pružný pracovný čas, ktorý sa uplatní ako pružný pracovný mesiac, ktorý začína vždy prvý deň v kalendárnom mesiaci a končí posledný deň kalendárneho mesiaca, pri ktorom si zamestnanec sám volí začiatok a koniec pracovného času tak, aby v príslušnom mesiaci odpracoval celý určený mesačný pracovný fond podľa úväzku zamestnanca uvedeného v pracovnej zmluve, pričom dĺžka jedného pracovného dňa môže byť najviac 12 hodín. 

b) Režim pružného pracovného času sa stanovuje takto:

· základný pracovný čas, t.j. časový úsek, v ktorom je zamestnanec povinný byť na pracovisku je stanovený denne v rozpätí od 9.00 hod. do 13.00 hod.,
· voliteľný pracovný čas, t.j. časový úsek, v ktorom je zamestnanec povinný byť na pracovisku v takom rozsahu, aby odpracoval prevádzkový čas je stanovený denne v rozpätí od 6.00 hod. do 19.00 hod.,

· prevádzkový čas je celkový pracovný čas, ktorý je zamestnanec povinný odpracovať v pružnom pracovnom období určenom zamestnávateľom, t.j., mesačný fond pracovného času podľa úväzku zamestnanca uvedeného v pracovnej zmluve,

· zamestnanec, ktorý využíva pružný pracovný čas, je povinný naplniť mesačný pracovný čas najneskôr v rámci mesačného pracovného fondu.

c) Nárok na prestávku na odpočinok a jedenie vzniká, ak zamestnanec v daný deň odpracuje aspoň 6 hodín.

d) V dňoch vykonávaných pracovných ciest zamestnanca, čerpania dovoleniek a náhradného voľna sa pružný pracovný čas neuplatní.

Čl. 16  Práca nadčas a nočná práca

· Vymedzenie práce nadčas
· Prácou nadčas je práca vykonávaná zamestnancom školy na príkaz vedúceho zamestnanca alebo s jeho súhlasom nad určený týždenný pracovný čas vyplývajúci z vopred určeného rozvrhnutia pracovného času a vykonávaná mimo rámca rozvrhu pracovných zmien (§ 97 ods. 1 Zákonníka práce).   
· U zamestnancov s kratším pracovným časom (§ 49 Zákonníka práce) je prácou nadčas práca presahujúca ich týždenný pracovný čas. Týmto zamestnancom nemožno prácu nadčas nariadiť, možno sa však s nimi na nej dohodnúť.   
· U pedagogických zamestnancov (PZ) sa prácou nadčas považuje vykonaná hodina priamej výchovno-vzdelávacej činnosti, ktorá prevyšuje ich základný úväzok (§ 7 ods. 4 zákona č. 138/2019 Z. z.). Práca nadčas pedagogického zamestnanca vzniká až po splnení jeho základného úväzku.
2. Započítavanie prekážok v práci na účely vzniku práce nadčas
· Do splnenia základného úväzku pedagogického zamestnanca (potrebného pre posúdenie vzniku práce nadčas) sa ako odpracovaný čas započítava aj doba, kedy zamestnanec nevykonával priamu činnosť z dôvodu:   
· čerpania dovolenky,
· sviatku, za ktorý sa mzda nekráti / patrí náhrada,
· čerpania náhradného voľna (za nadčas alebo za prácu vo sviatok),
· prekážok v práci na strane zamestnanca, ktoré sa považujú za výkon práce (napr. lekárske vyšetrenie / ošetrenie, sprevádzanie rodinného príslušníka, úmrtie v rodine, povinná lekárska prehliadka, darovanie krvi, usporiadanie pohrebu, svadba),   
· prekážok v práci na strane zamestnávateľa (napr. neodučené hodiny z dôvodu výletu triedy, ak zamestnávateľ neurčil iné zastupovanie).  
3. Rozsah a limity práce nadčas   
· Práca nadčas nesmie presiahnuť v priemere 8 hodín týždenne v období najviac 4 mesiacov po sebe nasledujúcich, ak sa zamestnávateľ so zástupcami zamestnancov nedohodne na dlhšom období, najviac však 12 mesiacov po sebe nasledujúcich. Priemerný týždenný pracovný čas vrátane práce nadčas nesmie prekročiť 48 hodín.  
· V kalendárnom roku možno zamestnancovi nariadiť prácu nadčas v rozsahu najviac 150 hodín. Z vážnych dôvodov možno so zamestnancom dohodnúť výkon práce nadčas nad 150 hodín, najviac však do 250 hodín.   
· Do limitu náhradnej/prípustnej práce nadčas sa nezahŕňa práca nadčas, za ktorú zamestnanec čerpal náhradné voľno, ani nadčas vykonaný pri naliehavých opravách či mimoriadnych udalostiach ohrozujúcich život, zdravie alebo majetok.

4. Organizácia a určovanie práce nadčas

· Riaditeľ školy pri príprave rozvrhu hodín presne rozvrhne predovšetkým základný úväzok pedagogického zamestnanca a osobitne určí hodiny priamej výchovno-vzdelávacej činnosti prevyšujúce tento základný úväzok, ktoré sa považujú za prácu nadčas.

· Zamestnanec je povinný pracovať nadčas, ak mu zamestnávateľ nariadil prácu nadčas v súlade s právnymi predpismi. Príkaz na prácu nadčas sa vydáva v primeranom časovom predstihu. Za prácu nadčas sa nepovažuje práca, ktorú zamestnávateľ zamestnancovi nenariadil ani ju neschválil.
5. Mzdové nároky a odmeňovanie za prácu nadčas
· Na účely platu sa 1 hodina priamej výchovno-vzdelávacej činnosti prevyšujúca základný úväzok počítava ako 1 hodina práce nadčas (§ 7 ods. 4 zákona č. 138/2019 Z. z.).   
· Za hodinu práce nadčas patrí zamestnancovi hodinová sadzba jeho funkčného platu zvýšená o 30 %, a ak ide o deň nepretržitého odpočinku v týždni, zvýšená o 60 % (§ 19 zákona č. 553/2003 Z. z.).   
· Ak sa práca nadčas vykonáva v noci, v sobotu, v nedeľu alebo vo sviatok, patria zamestnancovi aj príplatky podľa § 16 až 18 zákona č. 553/2003 Z. z. (tieto príplatky patrí aj vtedy, ak sa poskytlo náhradné voľno).
6. Čerpanie náhradného voľna za prácu nadčas od 1. 1. 2026
· Na účely čerpania náhradného voľna sa rozlišuje spôsob vzniku práce nadčas: 
· Práca nadčas vzniknutá priamou výchovno-vzdelávacou činnosťou: 1 hodina priamej činnosti prevyšujúca základný úväzok sa na účely náhradného voľna považuje za 1,5 hodiny (90 minút) práce nadčas (§ 7 ods. 5 zákona č. 138/2019 Z. z.). (Na vyčerpanie 1 celého dňa náhradného voľna – 7,5 hodiny – je potrebných 5 odpracovaných hodín priamej činnosti nadčas). 
· Práca nadčas vzniknutá ostatnými činnosťami súvisiacimi s výučbou (napr. dozor na akciách, exkurziách či Dni otvorených dverí mimo pracovného času): 1 hodina vykonanej práce = 1 hodina (60 minút) náhradného voľna. 
· Ak sa zamestnávateľ so zamestnancom dohodli na čerpaní náhradného voľna, patrí mu funkčný plat za čas čerpania voľna, avšak 30 %/60 % mzdové zvýhodnenie nepatrí. 
· Ak zamestnávateľ neposkytne náhradné voľno počas dvoch kalendárnych mesiacov alebo v inom dohodnutom čase po výkone práce nadčas, patrí zamestnancovi mzdové zvýhodnenie podľa bodu 5. 
· Náhradné voľno za prácu nadčas si môžu zamestnanci uplatniť najmä v čase školských prázdnin, pokiaľ im  bezprostredne nadriadený zamestnanec neumožní čerpanie náhradného voľna v inom termíne.

7. Pracovné cesty, výlety a viacdňové podujatia
· Pri pracovných cestách (školské výlety, exkurzie) sa neuplatňuje pružný pracovný čas a zamestnávateľ určí pevný začiatok a koniec pracovnej zmeny (napr. 8:00 – 16:00). Činnosť vykonávaná nad takto určený pracovný čas (napr. sprevádzanie či dozor žiakov od 16:00 do 22:00) sa považuje za prácu nadčas. 
· Pracovná pohotovosť: Na viacdňových podujatiach (lyžiarske výcviky, školy v prírode) sa čas od 22:00 do 06:00 spravidla považuje za pracovnú pohotovosť na pracovisku: 
· Neaktívna časť pracovnej pohotovosti (zamestnanec je pripravený na výkon práce, ale prácu nevykonáva) sa nezapočítava do pracovného času; patrí za ňu plat podľa § 19a zákona č. 553/2003 Z. z.. 
· Aktívna časť pracovnej pohotovosti (ak zamestnanec počas pohotovosti reálne vykonáva prácu, napr. rieši zdravotný alebo výchovný problém) sa považuje za prácu nadčas. 

8. Vedúci zamestnanci

· Riaditeľ školy (štatutárny orgán) má funkčný plat určený s prihliadnutím na prácu nadčas. Ostatným vedúcim zamestnancom za prácu nadčas patrí plat a nároky za prácu nadčas v rozsahu ustanovenom § 19 zákona č. 553/2003 Z. z.
9. Zamestnávateľ je povinný viesť evidenciu pracovného času a práce nadčas.

10. Na našej škole sa práca nadčas nevykonáva v noci, počas soboty, nedele a sviatkov.
Čl. 17  Dovolenka

1. Základná výmera dovolenky nepedagogických zamestnancov je najmenej 4 týždne       (20 dní). Dovolenka zamestnanca, ktorý do konca príslušného roka dovŕši 33 rokov veku, je najmenej päť týždňov (25dní) -   § 103 ods. 1 a 2 Zákonníka práce.
2. Dovolenka PZ a OZ vrátane riaditeľov škôl a ich zástupcov, je najmenej osem týždňov    v kalendárnom roku (40 dní). 
3. Dodatková dovolenka v rozsahu 5 dní patrí každému zamestnancovi uvedenému       v ods. 1 a 2 v zmysle Kolektívnej zmluvy  vyššieho stupňa.
4. Zamestnanec, ktorý počas nepretržitého trvania pracovného pomeru k tomu istému zamestnávateľovi vykonával u neho prácu aspoň 60 dní v kalendárnom roku, má nárok na dovolenku za kalendárny rok, prípadne na jej pomernú časť, ak pracovný pomer netrval nepretržite počas celého kalendárneho roka. Za odpracovaný deň sa považuje deň, v ktorom zamestnanec odpracoval prevažnú časť svojej zmeny. Časti zmien odpracované v rôznych dňoch sa nesčítajú.
5. Pomerná časť dovolenky je za každý celý kalendárny mesiac nepretržitého trvania toho istého pracovného pomeru jedna dvanástina dovolenky za kalendárny rok.

6. Zamestnancovi, ktorému nevznikol nárok na dovolenku za kalendárny rok ani na jej pomernú časť, pretože nevykonával v kalendárnom roku u toho istého zamestnávateľa prácu aspoň 60 dní, patrí dovolenka za odpracované dni v dĺžke jednej dvanástiny dovolenky za kalendárny rok za každých 21 odpracovaných dní v príslušnom kalendárnom roku.
7. Čerpanie dovolenky  určuje zamestnávateľ po prerokovaní so zamestnancom podľa plánu dovoleniek tak, aby si zamestnanec mohol dovolenku vyčerpať spravidla vcelku a do konca kalendárneho roka. Pri určovaní dovolenky sa prihliada na úlohy školy a na oprávnené záujmy zamestnancov. Zamestnávateľ je povinný určiť zamestnancovi čerpanie aspoň štyroch týždňov dovolenky v kalendárnom roku, ak má na ne nárok, a ak určeniu čerpania dovolenky nebránia prekážky v práci na strane zamestnanca.
8. Ak si zamestnanec nemôže dovolenku vyčerpať v kalendárnom roku z naliehavých prevádzkových dôvodov alebo preto, že zamestnávateľ neurčí jej čerpanie, alebo pre prekážky v práci, je zamestnávateľ povinný poskytnúť ju zamestnancovi tak, aby sa skončila najneskôr do konca budúceho kalendárneho roka. Ak si zamestnankyňa (zamestnanec) nemôže vyčerpať dovolenku pre čerpanie rodičovskej dovolenky ani do konca budúceho kalendárneho roka, poskytne jej zamestnávateľ nevyčerpanú dovolenku po skončení rodičovskej dovolenky.
9. Ak sa poskytuje dovolenka v niekoľkých častiach, musí byť aspoň jedna časť najmenej dva týždne, ak sa zamestnanec so zamestnávateľom nedohodli inak. Deň nástupu dovolenky riaditeľ školy oznámi zamestnancom bez zbytočného prieťahu po určení plánu dovoleniek aspoň 14 dní pred nástupom dovolenky. So súhlasom zamestnanca sa môže táto lehota skrátiť.
10. V pláne čerpania dovoleniek sa zabezpečí, aby pedagogickí zamestnanci školy, čerpali prevažnú časť dovolenky v čase letných prázdnin. Obdobný postup sa zabezpečí aj           u riaditeľov a ich zástupcov, ktorých prítomnosť v škole v čase letných prázdnin sa vyžaduje len vo výnimočných prípadoch a v najnevyhnutnejšom rozsahu. PZ, ktorí         v čase letných prázdnin zabezpečujú nevyhnutné potrebné práce, sa určuje čerpanie dovolenky najmä v čase zimných alebo jarných prázdnin, prípadne v čase prerušenia prevádzky školy.
11. Riaditeľ školy môže pedagogickým zamestnancom v súlade s § 113 ods.1 ZP určiť čerpanie pomernej časti dovolenky už v čase letných prázdnin, aj keď nespĺňajú podmienky na vznik nároku na dovolenku v zmysle § 101 ZP, ak možno predpokladať, že zamestnanec tieto podmienky splní do konca kalendárneho roka alebo do skončenia pracovného pomeru.
12. V prípade, že zamestnanec nemôže čerpať dovolenku v čase prázdnin ani v zmysle § 113 ods.1 ZP, poverí ho riaditeľ školy výkonom prác súvisiacich s jeho pracovnou zmluvou   a potrebami školy.
13. Zamestnanec je povinný včas oznámiť riaditeľovi školy skutočnosti, ktoré majú význam pre určenie nástupu dovolenky na zotavenie a včas navrhnúť termín nástupu dovolenky alebo jeho zmenu.
14. Pred nástupom dovolenky je zamestnanec povinný požiadať zamestnávateľa                    o poskytnutie dovolenky na predpísanom tlačive o čerpaní dovolenky a dovolenku nastúpiť až po jej schválení priamym nadriadeným, alebo riaditeľom školy.
15. Zamestnanca môže zamestnávateľ odvolať z dovolenky len na plnenie úloh súvisiacich s dojednaným druhom práce v pracovnej zmluve. Odvolať zamestnanca z dovolenky môže zamestnávateľ na plnenie inej práce ako bola dohodnutá ak je to potrebné na odvrátenie mimoriadnej udalosti alebo na zmiernenie jej bezprostredných následkov podľa § 55 ods. 4 ZP.
16. Zamestnávateľ je povinný nahradiť zamestnancovi náklady, ktoré mu bez jeho zavinenia vznikli preto, že zamestnávateľ mu zmenil čerpanie dovolenky alebo ho odvolal              z dovolenky.
17. Zamestnancovi patrí za vyčerpanú dovolenku náhrada mzdy vo výške jeho funkčného platu.  
18. Za časť dovolenky, ktorá presahuje štyri týždne základnej výmery dovolenky, ktorú zamestnanec nemohol vyčerpať ani do konca nasledujúceho kalendárneho roka, patrí zamestnancovi náhrada mzdy vo výške jeho funkčného platu.  
19. Za nevyčerpané štyri týždne základnej výmery dovolenky nemôže byť zamestnancovi vyplatená náhrada mzdy s výnimkou, ak si túto dovolenku nemohol vyčerpať z dôvodu skončenia pracovného pomeru.
PIATA ČASŤ - Plat a Odmeňovanie
Čl. 18  Plat

1. Pri odmeňovaní zamestnancov škôl sa postupuje podľa zákona č. 553/2003 Z. z.               a nariadenia vlády SR č. 354/2018 Z. z., ktorým sa mení NV SR č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov.

2. Zamestnávateľ poskytuje zamestnancovi plat podľa zákona č. 553/2003 Z. z., všeobecne záväzných právnych predpisov vydaných na vykonanie tohto zákona, zákona č. 552/2003 Z. z. a v ich rámci podľa pracovnej zmluvy alebo vnútorného predpisu.

3. Zamestnávateľ je povinný prideľovať zamestnancom prácu podľa pracovnej zmluvy. Zamestnancovi prislúcha za vykonanú prácu plat. Platom je peňažné plnenie poskytované zamestnancovi za prácu. Za plat sa nepovažuje náhrada za neaktívnu časť pracovnej pohotovosti mimo pracoviska, náhrada za pracovnú pohotovosť pri zabezpečovaní opatrení v období krízovej situácie a plnenia poskytované zamestnancovi podľa osobitných predpisov v súvislosti s vykonávaním pracovných činností, najmä odstupné, odchodné a cestovné náhrady.
4. Funkčný plat zamestnanca je súčet tarifného platu, zvýšenia tarifného platu podľa § 7 ods. 6 až 9 zákona č. 553/2003 Z. z., a príplatkov určených mesačnou sumou podľa § 4 ods. 1 písm. c) až j), l), u), v) a x) zákona č. 553/2003 Z. z. Funkčný plat je aj plat pri vykonávaní inej práce alebo funkčný plat poskytovaný podľa § 30 ods. 3, § 32a ods. 1    a § 32b ods. 1 a 2. zákona č. 553/2003 Z. z. Funkčný plat je aj osobný plat určený zamestnancovi podľa § 7a zákona č. 553/2003 Z. z. 

5. Zamestnávateľ zaradí zamestnanca, s výnimkou PZ, do platovej triedy podľa najnáročnejšej pracovnej činnosti, z hľadiska jej zložitosti, zodpovednosti, fyzickej záťaže a psychickej záťaže, ktorú má vykonávať podľa druhu práce dohodnutého v pracovnej zmluve, a podľa splnenia kvalifikačných predpokladov, ktoré sú potrebné na jej vykonávanie.
6. Zamestnávateľ zaradí vedúceho zamestnanca do platovej triedy podľa najnáročnejšej činnosti ním vykonávanej najmenej do platovej triedy, do ktorej je zaradená najnáročnejšia pracovná činnosť vykonávaná v ním riadenom organizačnom útvare. Rovnako sa postupuje, ak ide o vedúceho zamestnanca, ktorý je štatutárnym orgánom zamestnávateľa. To neplatí, pre vedúceho PZ, ktorí sa zaraďujú do platovej triedy podľa odseku 7.
7. PZ, OZ, vedúci pedagogický zamestnanec a vedúci odborný zamestnanec sa do platovej triedy zaraďujú podľa dosiahnutého kariérového stupňa súlade s § 28 zákona č. 138/2019 Z. z. a v závislosti od dosiahnutého stupňa vzdelania v nadväznosti na spĺňanie kvalifikačného predpokladu podľa vyhlášky o kvalifikačných predpokladoch PZ a OZ.
8. Zamestnanca, ktorý má vykonávať pracovné činnosti remeselné, manuálne alebo manipulačné s prevahou fyzickej práce, môže zamestnávateľ výnimočne zaradiť do 4. platovej triedy podľa ním vykonávanej najnáročnejšej pracovnej činnosti, ak na jej vykonávanie podľa rozhodnutia zamestnávateľa stačí stredné vzdelanie v príslušnom učebnom odbore a najmenej päť rokov odbornej praxe.
9. Pri zaradení zamestnanca do platovej triedy zamestnávateľ neprihliada na dosiahnutý vyšší stupeň vzdelania alebo na iný druh osobitného kvalifikačného predpokladu, ako je stupeň vzdelania alebo druh osobitného kvalifikačného predpokladu, ktoré sú v katalógu alebo v osobitnom predpise
 ustanovené pre ním vykonávanú najnáročnejšiu pracovnú činnosť; to neplatí pre PZ, OZ, vedúceho PZ a vedúceho OZ, ktorí sa do platovej triedy zaraďujú podľa dosiahnutého kariérového stupňa podľa odseku 7. Na vedúceho PZ a na vedúceho OZ sa odsek 6 tohto článku nevťahuje. 
10. Zamestnávateľ určí dĺžku započítanej praxe zamestnanca a v závislosti od nej ho zaradí do jedného zo 14 platových stupňov. To neplatí pre PZ a OZ. 
11. Zamestnancovi zaradenému do platovej triedy podľa ods. 5 a 6 patrí tarifný plat v sume platovej tarify ustanovenej pre platovú triedu a platový stupeň, do ktorých je zaradený, podľa základnej stupnice platových taríf (príloha č. 3 zákona č. 553/2003 Z. z.)              To neplatí pre PZ a OZ. Tarifný plat PZ a OZ sa určí podľa § 7 ods. 10 až 14 zákona         č. 553/2003 Z. z. Rovnako sa postupuje aj u vedúceho PZ a vedúceho OZ.
12. PZ a OZ patrí tarifný plat, ktorý je súčtom platovej tarify priznanej podľa § 7 ods. 11 zákona č. 553/2003 Z. z. a sumy zvýšenia platovej tarify podľa § 7 ods. 12 zákona č. 553/2003 Z. z. v závislosti od dĺžky započítanej praxe. Rovnako sa postupuje aj u vedúceho PZ a vedúceho OZ. 
13. PZ a OZ patrí platová tarifa podľa prílohy č. 4 k zákonu č. 553/2003 Z. z. v závislosti od platovej triedy, do ktorej je zaradený.
14. Platová tarifa sa PZ a OZ s účinnosťou od 1. januára kalendárneho roka zvyšuje o 0,25% za každý celý rok započítanej praxe dosiahnutej k 31. decembru bežného kalendárneho roka až do osem rokov započítanej praxe; za každý celý rok započítanej praxe od 9 až do 40 rokov sa platová tarifa zvyšuje o 0,5%.
15. Pri zvýšení platovej tarify podľa § 28 ods. 1 zákona č. 553/2003 Z. z. suma zvýšenia platovej tarify sa vypočíta ako súčin zvýšenej platovej tarify a percentuálneho zvýšenia za celé roky započítanej praxe dosiahnutej k 31. decembru bežného kalendárneho roka.
16. Pri určení započítanej praxe PZ a OZ na účely zvýšenia platovej tarify podľa § 7 ods. 12 zákona č. 553/2003 Z. z. sa postupuje podľa § 6 ods. 2 až 5 zákona č. 553/2003 Z. z. 
17. Riaditeľovi, ktorý je štatutárnym orgánom, určí plat podľa § 4 zákona č. 553/2003 Z. z., ten, kto ho do funkcie ustanovil (§ 26 ods. 1 zákona č. 553/2003 Z. z.).
18. Zamestnávateľ môže zamestnancovi, okrem PZ a OZ,  určiť tarifný plat podľa príslušnej stupnice platových taríf v rámci rozpätia najnižšej platovej tarify a najvyššej platovej tarify, do ktorej ho zaradil, nezávisle od dĺžky započítanej praxe. Takto určený tarifný plat nesmie byť nižší, ako by bol tarifný plat určený podľa zaradenia do platového stupňa.
19. Okruh pracovných činností vykonávaných zamestnancami, ktorým sa tarifný plat určí podľa odseku 18, dohodne zamestnávateľ v kolektívnej zmluve alebo ich vymedzí vo vnútornom predpise (napr. administratívne činnosti vykonávané s prevahou duševnej práce, odborné činnosti vykonávané s prevahou duševnej práce, pracovné činnosti vykonávané s prevahou duševnej práce a pod.). 
20. Vedúcemu zamestnancovi patrí príplatok za riadenie podľa § 8 zákona č. 553/2003 Z. z. v závislosti od stupňa riadenia a pôsobnosti zamestnávateľa v rozsahu ustanovenom v prílohe č. 6 zákona č. 553/2003 Z. z.
21. Riaditeľovi školy alebo školského zariadenia s právnou subjektivitou patrí príplatok za riadenie z I. stupňa riadenia v závislosti od pôsobnosti organizácie v rámci rozpätia ustanovenom v prílohe č. 6 zákona č. 553/2003 Z. z. 
22. Riaditeľovi školy alebo školského zariadenia bez právnej subjektivity patrí príplatok za riadenie z II. stupňa riadenia v závislosti od pôsobnosti organizácie v rámci rozpätia ustanovenom v prílohe č. 6 zákona č. 553/2003 Z. z. 
23. Zamestnancovi školy na ocenenie mimoriadnych osobných schopností, dosahovaných pracovných výsledkov alebo za vykonávanie práce nad rámec pracovných povinností  môže zamestnávateľ priznať osobný príplatok až do výšky 100% platovej tarify najvyššieho platového stupňa platovej triedy, do ktorej je zamestnanec zaradený a u PZ   a OZ až do výšky 100% z platovej tarify platovej triedy a pracovnej triedy, do ktorej je zaradený, zvýšenej o 14%.
24. O priznaní osobného príplatku určeného podľa ods. 23, jeho zvýšení, znížení alebo odobratí rozhoduje zamestnávateľ na základe písomného návrhu príslušného vedúceho zamestnanca.
25. Zamestnávateľ môže poskytnúť zamestnancom odmenu za podmienok stanovených         v § 20 zákona č. 553/2003 Z. z.
26. PZ, ktorý vykonáva činnosť triedneho učiteľa, patrí príplatok za výkon špecializovanej činnosti v sume 5 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva v jednej triede, alebo v sume 10 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva v dvoch triedach alebo vo viacerých triedach.
27. PZ a OZ, ktorý vykonáva činnosť uvádzajúceho PZ, patrí príplatok za výkon špecializovanej činnosti v sume 4 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva u jedného začínajúceho PZ, alebo v sume 8 % platovej tarify platovej triedy a pracovnej triedy, do ktorej je zaradený, zvýšenej o 14 %, ak túto činnosť vykonáva u dvoch alebo u viacerých začínajúcich PZ alebo začínajúcich OZ.
28. Príplatok za výkon špecializovaných činností podľa odsekov 1 a 2 sa určí pevnou sumou zaokrúhlenou na 50 eurocentov nahor.
29. Príplatok za činnosť triedneho učiteľa sa určuje na školský rok.
30. Zamestnávateľ písomne oznámi zamestnancovi výšku a zloženie funkčného platu pri uzatvorení pracovnej zmluvy, pri zmene druhu práce alebo pri úprave funkčného platu.
31. Zamestnávateľ je povinný zabezpečiť ochranu údajov o plate, o náležitostiach s ním súvisiacich a iných peňažných náležitostiach zamestnancov; tým nie je dotknutá povinnosť poskytnúť údaje o plate, o náležitostiach s ním súvisiacich a o iných peňažných náležitostiach, ak tak ustanoví osobitný zákon.
32. Zamestnávateľ nesmie zamestnancovi uložiť povinnosť zachovávať mlčanlivosť o jeho pracovných podmienkach vrátane platových podmienok a o podmienkach zamestnávania. Nikto nesmie byť na pracovisku prenasledovaný ani inak postihovaný za to, že nezachová mlčanlivosť o svojich pracovných podmienkach vrátane platových podmienok a o podmienkach zamestnávania.

Čl. 19  Výplata platu

1. Plat sa vypláca zamestnancovi v peniazoch vo výplatnom termíne dohodnutom v pracovnej zmluve.
2. Zamestnávateľ, po vykonaní zrážok podľa § 131 Zákonníka práce, poukáže plat alebo jeho časť určenú zamestnancom na ním určený účet v banke alebo v pobočke zahraničnej banky v SR tak, aby určená suma peňažných prostriedkov mohla byť pripísaná na tento účet najneskôr v deň určený na výplatu. Ak o to zamestnanec písomne požiada, alebo ak sa zamestnávateľ so zamestnancom dohodne, zamestnávateľ bude časti platu určené zamestnancom zasielať na viac účtov. Táto dohoda musí byť zapracovaná do pracovnej zmluvy zamestnanca v súlade s § 130 ods. 8 ZP.
3. Pri vyúčtovaní platu je zamestnávateľ povinný vydať zamestnancovi písomný doklad obsahujúci údaje o jednotlivých zložkách platu a o vykonaných zrážkach a o celkovej cene práce. Celkovú cenu práce tvorí plat vrátane náhrady platu a náhrady za pracovnú pohotovosť a osobitne v členení preddavok poistného na zdravotné poistenie, poistné na nemocenské poistenie, poistné na starobné poistenie, poistné na invalidné poistenie, poistné na poistenie v nezamestnanosti, poistné na garančné poistenie, poistné do rezervného fondu solidarity a príspevok na starobné dôchodkové sporenie, ktoré platí zamestnávateľ.
4. Na žiadosť zamestnanca predloží zamestnávateľ zamestnancovi na nahliadnutie doklady, na základe ktorých mu bol plat vypočítaný.
Čl. 20  Zrážky z platu

1. Z platu zamestnanca zamestnávateľ prednostne vykoná zrážky uvedené v § 131 ods. 1 Zákonníka práce.

2. Po vykonaní zrážok podľa ods. 1 môže zamestnávateľ zraziť z platu len zrážky z platu uvedené  § 131 ods. 2 Zákonníka práce.
3. Ďalšie zrážky z platu, ktoré presahujú rámec zrážok uvedených v ods. 1 a 2, môže zamestnávateľ vykonávať len na základe písomnej dohody so zamestnancom o zrážkach z platu, alebo ak povinnosť zamestnávateľa vykonávať zrážky z platu a iných príjmov zamestnanca vyplýva z osobitného predpisu.
ŠIESTA ČASŤ
Čl. 21  Prekážky v práci
1. Prekážky v práci na strane zamestnanca sú skutočnosti, ktoré bránia zamestnancovi vo výkone práce v určenom a rozvrhnutom pracovnom čase, s ktorými sa spájajú dôsledky ustanovené v právnych predpisoch (napr. § 136 až 141a, § 144 Zákonníka práce).

2. Prekážky v práci a náhradu platu pri prekážkach v práci upravujú ustanovenia § 136 až 145 Zákonníka práce. Ak je prekážka v práci zamestnancovi školy vopred známa, je povinný včas požiadať vedúceho zamestnanca o poskytnutie pracovného voľna. Inak je zamestnanec povinný upovedomiť zamestnávateľa o prekážke v práci a o jej predpokladanom trvaní bez zbytočného odkladu (§ 144 ods. 1 Zákonníka práce). Pracovné voľno zamestnávateľ zamestnancovi neposkytne, ak  zamestnanec môže svoju záležitosť vybaviť mimo pracovného času.

3. Ako výkon práce sa posudzuje čas uvedený v § 144 ods. 3 Zákonníka práce.
4. Prekážku v práci a jej trvanie je zamestnanec povinný zamestnávateľovi preukázať. Príslušné zariadenie je povinné potvrdiť mu doklad o existencii prekážky v práci a o jej trvaní. Ak má zamestnanec nárok na pracovné voľno bez náhrady platu, zamestnávateľ je povinný mu umožniť nadpracovanie zameškaného času, ak k tomu nebránia vážne prevádzkové dôvody (§ 144 ods. 2 Zákonníka práce).
5. Ak zamestnanec nemôže vykonávať prácu pre dôležité osobné prekážky v práci stanovené § 141 Zákonníka práce, zamestnávateľ mu poskytne pracovné voľno s náhradou platu alebo bez náhrady platu v rozsahu nevyhnutne potrebnom, resp. najvyššie prípustnom stanovenom § 141 Zákonníka práce.
6. Zamestnávateľ ospravedlní neprítomnosť zamestnanca v práci za čas jeho pracovnej neschopnosti pre chorobu alebo úraz, počas materskej dovolenky a rodičovskej dovolenky (§ 166 Zákonníka práce), karantény, ošetrovania chorého člena rodiny a počas starostlivosti o dieťa mladšie ako desať rokov, ktoré nemôže byť z vážnych dôvodov v starostlivosti detského výchovného zariadenia alebo školy, v ktorých starostlivosti dieťa inak je, alebo ak osoba, ktorá sa inak stará o dieťa, ochorela alebo sa jej nariadila karanténa (karanténne opatrenie), prípadne sa podrobila vyšetreniu alebo ošetreniu v zdravotníckom zariadení, ktoré nebolo možné zabezpečiť mimo pracovného času zamestnanca. Za tento čas nepatrí zamestnancovi náhrada platu, ak osobitný predpis neustanovuje inak (§ 141 ods. 1 Zákonníka práce).
Lekárske vyšetrenie, priepustky
· Každý zamestnanec školy má nárok čerpať príslušný počet dní na lekárske vyšetrenie podľa príslušných ustanovení Zákonníka práce / § 141 ods. 2 Zákona č. 311/2001 Z. z./, ak vyšetrenie alebo ošetrenie nebolo možné vykonať mimo pracovného času.
· Pedagogickí zamestnanci sa na lekárske vyšetrenie objednávajú, pokiaľ je to možné,    v čase mimo vyučovania a v čase vedľajších prázdnin.
· O lekárskom vyšetrení informuje každý zamestnanec riaditeľa školy alebo zástupcu RŠ najneskôr 2 pracovné dni pred vyšetrením, aby bolo možné včas zabezpečiť zastupovanie. 
· Pokiaľ sa pri lekárskom vyšetrení zistia závažné skutočnosti, ktoré by mohli mať vplyv na riadny výkon práce, prípadne na výchovno-vzdelávací proces, je zamestnanec povinný o týchto skutočnostiach okamžite informovať riaditeľa školy.
7. Zamestnávateľ môže poskytnúť zamestnancovi z dôvodov uvedených v § 141 ods. 2 Zákonníka práce ďalšie pracovné voľno s náhradou platu alebo bez náhrady platu, alebo mu môže poskytnúť pracovné voľno s náhradou platu alebo bez náhrady platu z iných vážnych dôvodov, najmä na zariadenie dôležitých osobných, rodinných a iných vecí, ktoré nemožno vybaviť mimo pracovného času.  
8. Hodiny priamej vyučovacej činnosti a hodiny priamej výchovnej činnosti plánované podľa rozvrhu hodín, ktoré zamestnanec neodpracoval z dôvodu prekážky na strane zamestnávateľa sa započítavajú do plnenia základného úväzku PZ.
9. Zamestnávateľ poskytne zamestnancovi pracovné voľno na nevyhnutne potrebný pracovný čas na výkon verejných funkcií, občianskych povinností a iných úkonov vo všeobecnom záujme, ak túto činnosť nemožno vykonať mimo pracovného času. Pracovné voľno poskytne zamestnávateľ bez náhrady platu, ak Zákonník práce, osobitný predpis alebo kolektívna zmluva zamestnávateľa neustanovuje inak alebo ak sa zamestnávateľ so zamestnancom nedohodne inak.
10. Zamestnávateľ uvoľní zamestnanca dlhodobo na výkon verejnej funkcie a výkon odborovej funkcie. Náhrada platu od zamestnávateľa, u ktorého je v pracovnom pomere mu nepatrí. 
11. Zamestnávateľ uvoľní zamestnanca dlhodobo na výkon funkcie v odborovom orgáne pôsobiacom u tohto zamestnávateľa za podmienok dohodnutých v kolektívnej zmluve a na výkon funkcie člena zamestnaneckej rady po dohode so zamestnaneckou radou.
12. Verejná funkcia, občianska povinnosť a iný úkon vo všeobecnom záujme je na účely Zákonníka práce činnosť, o ktorej to ustanovuje Zákonník práce alebo osobitný predpis.
13. Účasť na ďalšom vzdelávaní, v ktorom má zamestnanec získať predpoklady ustanovené právnymi predpismi alebo splniť požiadavky nevyhnutné na riadny výkon práce dohodnuté v pracovnej zmluve, je prekážkou v práci na strane zamestnanca.
Poskytovanie pracovného voľna na profesijný rozvoj podľa zákona 138/2019Z.Z § 82 

14. Pedagogickému zamestnancovi a odbornému zamestnancovi patrí pracovné voľno             s náhradou funkčného platu v rozsahu 

a. päť pracovných dní v kalendárnom roku na profesijný rozvoj podľa § 40 ods. 3 písm. a) a b), 

b. ďalších päť pracovných dní na prípravu a vykonanie prvej atestácie alebo druhej atestácie, 

c. ďalších päť pracovných dní na účasť na rozširujúcom module funkčného vzdelávania, ak ide o riaditeľa, vedúceho pedagogického zamestnanca a vedúceho odborného zamestnanca. 

15. Ďalšie dni voľna potrebné na účasť na profesijnom rozvoji sú čerpané formou dovolenky, náhradného voľna. 

16. Na vykonanie opravnej obhajoby písomnej záverečnej práce alebo opravnej záverečnej skúšky profesijného rozvoja alebo opravnej atestačnej skúšky má pedagogický zamestnanec nárok na pracovné voľno bez náhrady funkčného platu.

17. Pracovné voľno podľa bodu 1a-b odsúhlasuje riaditeľa školy podpísaním žiadanky o pracovné voľno, ktorú je zamestnanec povinný predložiť spolu s pozvánkou na podpis najneskôr 2 dni pred pracovným voľnom.

18. Zamestnanec je povinný predložiť potvrdenie o účasti na školeniach.

Financovanie atestácií a profesijného rozvoja § 63 zákona č. 138/2019 Z.z a.)

19. Financovanie atestácií a profesijného rozvoja upravuje zákona č. 138/2019Z.z. tretia časť Profesijný rozvoj 

20. Zamestnávateľ sa podieľa na financovaní profesijného rozvoja tým, že poskytne pedagogickému zamestnancovi pracovné voľno s náhradou funkčného platu

a. na účasť na profesijnom rozvoji,

b. na vykonanie atestácie a záverečného pohovoru,

c. na spracovanie atestačnej alebo záverečnej práce.

21. Pedagogický zamestnanec sa podieľa na financovaní profesijného rozvoja uhradením cestovných výdavkov, výdavkov na ubytovanie, stravné a ďalších výdavkov, ak vzdelávanie vyžaduje.

22. Účasť na profesijnom rozvoji (na vzdelávaní) pedagogických zamestnancov sa nepovažuje za pracovnú cestu podľa zákona č. 283/2002 Z.z. o cestovných náhradách.

23. Podľa § 63a zákona č. 138/2019 Z.z je možná dotácia z MŠ SR

24. Zamestnávateľ môže poskytovať zamestnancovi v súlade s § 140 Zákonníka práce pracovné voľno a náhradu platu vo výške jeho funkčného platu, najmä ak je predpokladané zvýšenie kvalifikácie v súlade s potrebou zamestnávateľa. Zvýšenie kvalifikácie je aj jej získanie alebo rozšírenie.
25. Rozsah pracovného voľna podľa odseku 13 upravuje § 140 ods. 3 Zákonníka práce.
26. Zamestnávateľ môže so zamestnancom uzatvoriť dohodu, ktorou sa zamestnávateľ zaväzuje umožniť zamestnancovi zvýšenie kvalifikácie poskytovaním pracovného voľna, náhrady platu a úhrady ďalších nákladov spojených so štúdiom, a zamestnanec sa zaväzuje zotrvať po skončení štúdia u zamestnávateľa po určitý čas v pracovnom pomere alebo mu uhradiť náklady spojené sú štúdiom, a to aj vtedy, keď zamestnanec skončí pracovný pomer pred skončením štúdia. Dohoda sa musí uzatvoriť písomne, inak je neplatná.
27. Podmienky a náležitosti dohody podľa odseku 16 upravuje § 155 ods. 2 až 6 Zákonníka práce.
28. Účasť zamestnanca v čase vyučovania na akciách usporiadaných ústredne riadenými organizáciami MŠ SR (Štátny pedagogický ústav, metodicko-pedagogické centrum, Štátny inštitút odborného vzdelávania, a pod.), krajským školským úradom alebo zriaďovateľom, najmä za účelom prehlbovania kvalifikácie (aj jej udržiavanie a obnovovanie) na výkon práce dohodnutej v pracovnej zmluve, na ktorých sa zúčastňuje so súhlasom zamestnávateľa, je výkon práce, za ktorý patrí zamestnancovi plat.
29. Za prekážky na strane zamestnávateľa sa považujú prípady: 
a) ak zamestnanec nemôže vykonávať prácu pre nepriaznivé poveternostné vplyvy, poskytne mu zamestnávateľ náhradu mzdy najmenej 50 % jeho funkčného platu (§ 142 ods. 2 ZP). 
b) ak zamestnanec nemôže vykonávať prácu pre iné prekážky na strane zamestnávateľa, ako sú uvedené v § 142 ods. 1 a 2 Zákonníka práce, zamestnávateľ mu poskytne náhradu mzdy v sume jeho funkčného platu.
30. Zamestnávateľ ospravedlní neprítomnosť zamestnanca v práci aj počas jeho dôležitej osobnej prekážky v práci, ktorou je karanténne opatrenie alebo izolácia; za tento čas nepatrí zamestnancovi náhrada mzdy, ak osobitný predpis neustanovuje inak. Zamestnanec, ktorý má dôležitú osobnú prekážku v práci z dôvodu karanténneho opatrenia, izolácie, osobného a celodenného ošetrovania chorého člena rodiny podľa osobitného predpisu alebo osobnej a 41 celodennej starostlivosti o fyzickú osobu podľa osobitného predpisu, sa na účely § 64 posudzuje ako zamestnanec, ktorý je uznaný dočasne za práceneschopného. Zamestnanec, ktorý sa vráti do práce po skončení izolácie, osobného a celodenného ošetrovania chorého člena rodiny podľa osobitného predpisu alebo osobnej a celodennej starostlivosti o fyzickú osobu podľa osobitného predpisu, sa na účely § 157 ods. 3 posudzuje ako zamestnanec, ktorý sa vráti do práce po skončení dočasnej pracovnej neschopnosti, musí priniesť lekárske potvrdenie o zdravotnej spôsobilosti.
SIEDMA ČASŤ
Čl. 22  Pracovné cesty
1. Poskytovanie náhrad výdavkov a iných plnení pri pracovných cestách, pri dočasnom pridelení na výkon práce k inej právnickej osobe alebo fyzickej osobe, pri vyslaní do členského štátu Európske únie, pri vzniku pracovného pomeru, štátnozamestnaneckého pomeru alebo obdobného pracovného vzťahu, pri výkone práce v zahraničí a pri ceste v súvislosti s mimoriadnym výkonom práce mimo rozvrhu pracovných zmien do miesta pravidelného pracoviska a späť upravuje zákon č. 283/2002 Z. z. o cestovných náhradách v znení neskorších predpisov (ďalej len „zákon č. 283/2002 Z. z.“).
2. ŠUP má v zmysle zákona uvedeného v bode 1 vypracovanú vlastnú ,,Smernicu o poskytovaní cestovných náhrad zamestnancom“.
3. Pracovná cesta podľa zákona č. 283/2002 Z. z. je čas od nástupu zamestnanca na cestu na výkon práce do iného miesta, ako je jeho pravidelné pracovisko (§ 2 ods. 3 zákona č. 283/2002 Z. z.), vrátane výkonu práce v tomto mieste do skončenia tejto cesty. Pracovná cesta podľa uvedeného zákona je aj cesta, ktorá trvá od nástupu osoby uvedenej v § 1 ods. 2 zákona č. 283/2002 Z. z. na cestu na plnenie činností pre ňu vyplývajúcich z osobitného postavenia vrátane výkonu činností do skončenia tejto cesty.
4. Zahraničná pracovná cesta je čas pracovnej cesty podľa odseku 2  v zahraničí vrátane výkonu práce v zahraničí do skončenia tejto cesty.
5. Zamestnávateľ vysielajúci zamestnanca na pracovnú cestu písomne určí miesto jej nástupu, miesto výkonu práce, čas trvania, spôsob dopravy a miesto skončenia pracovnej cesty; môže určiť aj ďalšie podmienky pracovnej cesty. Zamestnávateľ je pritom povinný prihliadať na oprávnené záujmy zamestnanca.
6. Na pracovnú cestu vysiela zamestnanca riaditeľ školy, riaditeľa  vysiela na pracovnú cestu zriaďovateľ školy.
7. Zamestnávateľ je povinný pri akciách organizovaných zamestnávateľom (napríklad lyžiarsky výcvik, exkurzie, školské výlety, sprevádzanie žiaka na súťaže) mimo miesta výkonu práce zamestnancov vopred písomne určiť pracovný čas na pracovnej ceste, osobitne s uvedením priamej výchovno-vzdelávacej činnosti, činnosti súvisiacej s priamou výchovno-vzdelávacou činnosťou, prípadne pracovnú pohotovosť vo vzťahu ku všetkým vyslaným zamestnancom. Zamestnávateľ pritom dbá o také rozvrhnutie pracovného času, aby bol zabezpečený náležitý dozor nad zúčastnenými žiakmi. 

8. Zamestnanec môže byť vysielaný na pracovné cesty, vyplývajúce z projektu Erasmu+, kedy všetky náklady spojené s cestou ako aj celý pobytom sú hradené z uvedeného projektu. Výdavky sú platené buď priamo na základe vystavených faktúr alebo formou transferov poskytnutých zamestnancovi, ktorý na základe dohody o mobilite si realizuje sám všetky náklady. 

9. Zamestnanec je povinný si zabezpečiť súhlas na pracovnú cestu od riaditeľa školy pred nástupom na služobnú pracovnú cestu. Na odsúhlasenie, vyúčtovanie a podanie správy z pracovnej cesty je predpísané tlačivo zamestnávateľa – viď vnútorná smernica. 

10. Zamestnanec je povinný do desiatich pracovných dní odo dňa skončenia pracovnej cesty alebo inej skutočnosti zakladajúcej nárok na náhrady podľa zákona č. 283/2002 Z. z. predložiť zamestnávateľovi písomné doklady potrebné na vyúčtovanie náhrad a vrátiť nevyúčtovaný preddavok, ak nie je v písomnej dohode so zamestnancom dohodnutá, alebo vo vnútornom predpise zamestnávateľa určená dlhšia doba, najdlhšie však do konca kalendárneho mesiaca nasledujúceho po kalendárnom mesiaci, v ktorom bola pracovná cesta alebo iná skutočnosť zakladajúca nárok na náhrady skončená. 
11. Čas, ktorý na pracovnej ceste spadá do pracovného času zamestnanca, strávený bez jeho zavinenia inak, ako plnením pracovných úloh, sa na účely zákona č. 283/2002 Z. z. považuje za výkon práce.
ÔSMA ČASŤ
Čl. 23  Ochrana práce
1. Ochrana práce je neoddeliteľnou súčasťou pracovnoprávnych vzťahov.

2. Pri hodnotení, ako sa plnia učebné a ostatné úlohy školy i pri odmeňovaní práce vychádza riaditeľ školy z  učebných výsledkov a dosiahnutého stupňa starostlivosti o bezpečnosť a ochranu zdravia pri výchove a vzdelávaní žiakov a pri práci.

3. Zamestnávateľ je v rozsahu svojej pôsobnosti povinný sústavne prijímať opatrenia zamerané na utváranie pracovných podmienok zaisťujúcich bezpečnosť a ochranu zdravia pri práci, zachovanie zdravia a pracovnej schopnosti zamestnanca. V záujme toho je povinný najmä:

· písomne vypracovať koncepciu politiky BOZP obsahujúcu zásadné zámery ktoré sa majú dosiahnuť v oblasti BOZP a program realizácie tejto koncepcie, ktorý bude obsahovať najmä postup, prostriedky a spôsob jej vykonania,
· zaraďovať zamestnancov na výkon práce so zreteľom na ich zdravotný   stav, schopnosti a kvalifikačné predpoklady,
· pravidelne, zrozumiteľne a preukázateľne oboznamovať každého zamestnanca s právnymi a ostatnými predpismi na zaistenie BOZP, so zásadami bezpečného správania na pracovisku a s bezpečnými pracovnými postupmi a overovať ich znalosť,
· vypracovať zoznam poskytovaných osobných ochranných pracovných prostriedkov (OOPP) na základe posúdenia rizika a hodnotenia nebezpečenstiev vyplývajúcich z pracovného procesu a pracovného prostredia,
· poskytovať zamestnancom, u ktorých to vyžaduje ochrana ich života alebo zdravia, bezplatne OOPP,
· poskytovať zamestnancom pracovný odev a pracovnú obuv, ak pracujú v prostredí, v ktorom odev alebo obuv podlieha mimoriadnemu opotrebovaniu alebo mimoriadnemu znečisteniu,
· zabezpečovať zamestnancom pitný režim, ak to vyžaduje ochrana ich života alebo zdravia,
· poskytovať zamestnancom umývacie, čistiace a dezinfekčné prostriedky na zabezpečenie telesnej hygieny,
· vydať zákaz fajčenia na svojich pracoviskách a zabezpečovať dodržiavanie tohto zákazu,
· kontrolovať či zamestnanci nie sú v pracovnom čase pod vplyvom alkoholu,
· odstraňovať nedostatky zistené kontrolnou činnosťou,
· znášať náklady spojené so zaisťovaním BOZP a nepresúvať ich na zamestnancov.
4. Ďalšie povinnosti zamestnávateľa v oblasti bezpečnosti a ochrany zdravia pri práci upravuje osobitný predpis.

5. ŠUP Svidník všetky tieto povinnosti zabezpečuje formou externej spolupráce s metodikom pre PO  a BOZP.

6. Zamestnanci majú právo na zaistenie bezpečnosti a ochrany zdravia pri práci, na informácie o nebezpečenstvách vyplývajúcich z pracovného procesu a pracovného prostredia a o opatreniach na ochranu pred ich účinkami.
7. Zamestnanci sú povinní pri práci dbať o svoju bezpečnosť a zdravie a o bezpečnosť         a zdravie osôb, ktorých sa ich činnosť týka. Sú povinní plniť úlohy v tejto oblasti, ktoré im vyplývajú z osobitných predpisov a opatrení zamestnávateľa, prijatých na bezpečnosť a ochranu zdravia a z opisu pracovných činností.

8. Inšpekcia práce sa vykonáva podľa osobitného predpisu.

DEVIATA ČASŤ
Čl. 24  Sociálna politika školy
1. Starostlivosť o pracovné podmienky a životné podmienky zamestnancov upravuje § 151 až § 176 Zákonníka práce.
2. Zamestnávateľ utvára na zlepšovanie kultúry práce a pracovného prostredia primerané pracovné podmienky a stará sa o vzhľad a úpravu pracovísk, sociálnych zariadení a zariadení na osobnú hygienu.
3. Zamestnávateľ zabezpečí  zamestnancom  stravovanie zodpovedajúce zásadám správnej výživy formou finančného príspevku na stravovanie. Túto povinnosť nemá voči zamestnancom vyslaným na pracovnú cestu, s výnimkou zamestnancov vyslaných na pracovnú cestu, ktorí na svojom pravidelnom pracovisku odpracovali viac ako štyri hodiny. Povinnosť zamestnávateľa ustanovená v prvej vete sa nevzťahuje na zamestnancov pri výkone práce vo verejnom záujme v zahraničí.
4. Nárok na poskytnutie stravy má zamestnanec, ktorý v rámci pracovnej zmeny vykonáva prácu viac ako štyri hodiny. Ak pracovná zmena trvá viac ako 11 hodín, zamestnávateľ môže zabezpečiť poskytnutie ďalšieho teplého hlavného jedla.
5. Zamestnávateľ prispieva na stravovanie podľa odseku 4 v sume najmenej 55% ceny jedla, najviac však na každé jedlo do sumy 55% stravného poskytovaného pri pracovnej ceste v trvaní 5 až 12 hodín podľa osobitného predpisu.
  Podmienky o použití sociálneho fondu sú rozpracované v osobitnej smernici zamestnávateľa.
6. Pri zabezpečovaní stravovania prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, sa cenou jedla rozumie hodnota stravovacej poukážky. Hodnota stravovacej poukážky musí predstavovať najmenej 75% stravného poskytovaného pri pracovnej ceste v trvaní 5 až 12 hodín podľa osobitného predpisu.
7. Zamestnávateľ poskytne zamestnancovi finančný príspevok v sume uvedenej v odseku 5, len ak povinnosť zamestnávateľa zabezpečiť zamestnancom stravovanie vylučujú podmienky výkonu práce na pracovisku alebo ak zamestnávateľ nemôže zabezpečiť stravovanie podľa odseku 4 alebo ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom (§ 152 ods. 6 Zákonníka práce).
8. Zamestnávateľ je povinný zaistiť bezpečnú úschovu najmä zvrškov a osobných predmetov, ktoré zamestnanci obvykle nosia do zamestnania ako aj obvyklých dopravných prostriedkov, ak ich zamestnanci používajú na cestu do zamestnania a späť s výnimkou motorových vozidiel. Túto povinnosť má aj voči všetkým ostatným osobám, ak sú pre neho činné na jeho pracoviskách.
9. Zabezpečenie zamestnanca pri dočasnej pracovnej neschopnosti pre chorobu, úraz, pri tehotenstve, materstve a rodičovstve, zabezpečenie zamestnanca v starobe, pri invalidite, čiastočnej invalidite, zabezpečenie pozostalých pri úmrtí zamestnanca a preventívnu a liečebnú starostlivosť upravujú osobitné predpisy.
10. Ak sa zamestnanec vráti do práce po skončení výkonu verejnej funkcie alebo činnosti pre odborovú organizáciu, po školení alebo po skončení mimoriadnej služby alebo alternatívnej  služby alebo zamestnankyňa (zamestnanec) po skončení materskej dovolenky alebo rodičovskej dovolenky (§ 166 ods. 1 Zákonníka práce) alebo ak sa zamestnanec vráti do práce po skončení dočasnej pracovnej neschopnosti alebo karantény (karanténneho opatrenia), je zamestnávateľ povinný zaradiť ich na ich pôvodnú prácu a pracovisko. Ak to nie je možné preto, že táto práca sa nevykonáva alebo pracovisko je zrušené, musí ich zamestnávateľ zaradiť na inú prácu zodpovedajúcu pracovnej zmluve.
DESIATA ČASŤ
Čl. 25  Pracovné podmienky žien a mužov starajúcich sa o deti

1. Zamestnávateľ je povinný dodržiavať ustanovenia Zákonníka práce, ktorými sa zabezpečujú priaznivé pracovné podmienky ženám a mužom starajúcim sa o deti, najmä pokiaľ ide o zamestnávanie po skončení materskej dovolenky alebo rodičovskej dovolenky (§ 160 až 170 Zákonníka práce), zákaz niektorých prác (§ 161 Zákonníka práce) a vypracovaného Zoznamu prác a pracovísk zakázaných všetkým ženám                a zoznamov prác zakázaných tehotným ženám a matkám do deviateho mesiaca po pôrode a dojčiacim ženám.
Čl. 26  Pracovné podmienky mladistvých zamestnancov

1. Zamestnávateľ je povinný utvárať priaznivé podmienky na všestranný rozvoj telesných    a duševných schopností mladistvých zamestnancov aj osobitnou úpravou ich pracovných podmienok.

2. Ďalej je zamestnávateľ povinný dodržiavať všetky ustanovenia právnych predpisov, ktoré zakazujú, prípadne obmedzujú niektoré druhy prác, zákaz práce nadčas, práce v noci a pracovnej pohotovosti mladistvých zamestnancov a dodržiavať ustanovenie § 176 Zákonníka práce o vykonávaní vstupných a iných lekárskych vyšetrení. 

3. Mladistvý zamestnanec je povinný podrobiť sa určeným lekárskym vyšetreniam. 

4. Na uzatváranie pracovného pomeru a skončenie pracovného pomeru mladistvých zamestnancov sa okrem ustanovení Zákonníka práce, ktoré sa vzťahujú na všetkých zamestnancov,  vzťahujú aj ustanovenia § 172 až 175 Zákonníka práce.

5. Zamestnávateľ je povinný viesť evidenciu mladistvých zamestnancov, ktorých zamestnáva v pracovnom pomere. Evidencia obsahuje aj dátum narodenia mladistvých zamestnancov.

JEDENASTA ČASŤ
Čl. 27  Hodnotenie pedagogických a odborných zamestnancov

1. Predmetom hodnotenia pedagogického zamestnanca (PZ) a odborného zamestnanca (OZ) sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencií (§ 70 ods. 1 zákona č. 138/2019 Z. z.).

2. Vymedzenie pojmov pri hodnotení:

· Výsledkami výkonu pracovnej činnosti sú dôkazy o úrovni dosahovania cieľov výchovy a vzdelávania alebo dôkazy o úrovni pracovnej činnosti. Úroveň dosahovania cieľov sa sleduje na úrovni triedy alebo skupiny 

· Kvalitou výkonu pracovnej činnosti je miera správnosti, účelnosti a efektívnosti pracovnej činnosti, ktorá sa sleduje na úrovni žiaka 
· Osvojenie a využívanie profesijných kompetencií sa hodnotí v súlade s profesijným štandardom a potrebami školy 

3. Zamestnávateľ vykonáva hodnotenie PZ a OZ jedenkrát ročne, najneskôr do konca školského roku (t. j. do 31. augusta kalendárneho roka). U začínajúceho PZ a OZ sa hodnotenie vykonáva aj priebežne a na konci adaptačného obdobia.
4. Hodnotiacim obdobím je obdobie príslušného školského roka, teda od 1. septembra do 31. augusta kalendárneho roka. Ak zamestnanec nevykonával pracovnú činnosť počas celého školského roka, hodnoteným obdobím je doba reálneho výkonu pracovnej činnosti. 
5. Hodnotenie PZ a OZ vykoná

a) zriaďovateľ, ak ide o hodnotenie riaditeľa,

b) priamy nadriadený PZ alebo priamy nadriadený OZ 

c) uvádzajúci PZ alebo uvádzajúci OZ, ak ide o hodnotenie začínajúceho PZ alebo ak ide o začínajúceho OZ.

6. O hodnotení sa vyhotovuje písomný záznam na predpísanom tlačive, ktorý sa vyhotovuje v počte rovnopisov podľa vnútornej smernice školy (jeden rovnopis obdrží hodnotený zamestnanec, jeden sa zakladá do osobného spisu zamestnanca, prípadne ostáva hodnotiteľovi).
7. Hodnotenie PZ a OZ je podkladom pre

a) odporúčanie uvádzajúceho PZ alebo odporúčanie uvádzajúceho OZ na ukončenie adaptačného vzdelávania.
b) vypracovanie plánu profesijného rozvoja a ročného plánu vzdelávania,
c) priznanie osobného príplatku, príplatku za hodnotenie pedagogického zamestnanca a odborného zamestnanca alebo odmeny podľa osobitného predpisu

d) písomnú výzvu zamestnávateľa na odstránenie nedostatkov vo výkone pracovnej činnosti.
e) morálne oceňovanie PZ a OZ.
Čl. 28   Zásady a postup hodnotenia pedagogických a odborných zamestnancov
1. Pri hodnotení PZ a OZ sa dodržiavajú tieto zásady:
· Zásada hodnotenia výsledkov, náročnosti a kvality výkonu pracovnej činnosti v súlade s kategóriou/podkategóriou zamestnanca, kariérovým stupňom, kariérovou pozíciou, školským vzdelávacím programom (resp. výchovným programom), najnovšími vedeckými poznatkami, príslušným profesijným štandardom a potrebami školy. 
· Zásada rovnakého zaobchádzania a nediskriminácie pri hodnotení všetkých zamestnancov. 
· Zásada včasného poznania oblastí, predmetu, podkladov, spôsobu zberu a postupu pri hodnotení. 
· Transparentnosť hodnotenia a ochrana práv zamestnancov, najmä práva na objektívne hodnotenie. 
2. Súčasťou procesu je motivačno-hodnotiaci rozhovor a sebahodnotenie zamestnanca.
3. Úroveň dosahovania cieľov výchovy a vzdelávania PZ sa hodnotí na úrovni triedy alebo skupiny a na základe dôkazov, ktorými sú najmä záznamy z
· hospitácií a
· kontrolnej činnosti.
4. Výsledky výkonu pracovnej činnosti OZ sa hodnotia na úrovni žiaka a na základe dôkazov, ktorými sú najmä

· dokumentácia žiaka,

· písomné správy a

· záznamy z kontrolnej činnosti.
5. Kvalita výkonu pracovnej činnosti PZ a OZ sa hodnotí na úrovni žiaka a na základe dôkazov, ktorými sú najmä

· záznamy v dokumentácii školy alebo v dokumentácii žiaka,

· záznamy rozhovorov so žiakom alebo s jeho rodičmi,

· dotazníky.
Postup priameho nadriadeného pri hodnotení  zamestnanca

1. Priamy nadriadený v hodnotenom období priebežne zhromažďuje podklady pre hodnotenie, na základe ktorých hodnotí vykonávanie pedagogickej činnosti pedagogického zamestnanca a odbornej činnosti odborného zamestnanca v hodnotenom období.

2. Súčasťou hodnotenia je motivačno-hodnotiaci rozhovor, ktorý vykoná priamy nadriadený so zamestnancom. Pri hodnotení priamy nadriadený postupuje podľa kritérií určených v zásadách hodnotenia, pričom  dodržiava princípy etiky, objektívnosti a nestrannosti.
3. Hodnotenie PZ a OZ sa zaznamenáva elektronicky prostredníctvom systému EduPage     v sekcii Hodnotenie zamestnancov, kde sú spracované jednotlivé kritériá a posudzovacie stupnice. Riaditeľ školy a vedúci zamestnanci (zástupca riaditeľa školy) sú okrem toho hodnotení zamestnancami školy formou elektronického anonymného dotazníka v EduPage („Hodnotenie riaditeľa a vedúcich zamestnancov“).

4. Administráciu a realizáciu tohto dotazníka zabezpečuje riaditeľ školy (cez modul Anonymný dotazník, s využitím vyžrebovaných kódov, preberacieho protokolu, stanoveného dátumu uzávierky a vyhodnotením výsledkov dotazníka). Komplexné hodnotenie odovzdá priamy nadriadený riaditeľovi školy, respektíve zriaďovateľovi v súlade s platnými vnútornými predpismi.
Čl. 29   Kritéria hodnotenia pedagogických a odborných zamestnancov
1. V súlade so školským vzdelávacím programom, vnútornou smernicou školy a § 70 ods. 11 zákona č. 138/2019 Z. z. sa hodnotenie pedagogických zamestnancov realizuje prostredníctvom elektronického systému Edupage na základe týchto okruhov kritérií:

a) Výchovno-vzdelávacia činnosť: Ovládať obsah a didaktiku vyučovacích predmetov, plánovať a projektovať vyučovanie, realizovať vyučovanie, hodnotiť priebeh a výsledky vyučovania.

b) Prístup k žiakovi: Identifikovať vývinové a individuálne charakteristiky žiaka, identifikovať psychologické a sociálne faktory učenia sa žiaka, identifikovať sociokultúrny kontext vývinu žiaka.

c) Profesijný rozvoj: Plánovať a realizovať svoj profesijný rast a sebarozvoj, stotožniť sa s profesijnou rolou školy.

d) Pracovné povinnosti a spolupráca: Plnenie pracovných povinností, dodržiavanie pracovnej doby, vnútorných predpisov a spolupráca s kolektívom a rodičmi.

e) Mimoškolská činnosť a rozvoj školy: Podieľanie sa na rozvoji školy, reprezentácia a rozvoj školy (aktivita na podujatiach, projektoch a súťažiach).

2. Poznámka: U odborných zamestnancov sa kritériá primerane aplikujú v súlade s poskytovaním odborných činností a podporných opatrení.
Čl. 30   Výsledky hodnotenia PZ a OZ a riešenie nesúhlasu
1. O hodnotení vyhotoví zamestnávateľ písomný záznam, ktorého vzor tvorí prílohu č. 1 tohto pracovného poriadku. Záznam sa vyhotovuje v troch exemplároch, z ktorých jeden dostane zamestnanec, jeden hodnotiteľ a jeden sa založí do osobného spisu zamestnanca.

2.  Stupnica výsledku hodnotenia: Výsledkom hodnotenia pedagogického zamestnanca a odborného zamestnanca je vyjadrenie úrovne a kvality výkonu pracovnej činnosti v súlade s § 70 ods. 6 zákona č. 138/2019 Z. z. ako:

a) vynikajúca úroveň a kvalita,

b) veľmi dobrá úroveň a kvalita,

c) štandardná úroveň a kvalita,

d) uspokojivá úroveň a kvalita,

e) neuspokojivá úroveň a kvalita. 
(Podrobné bodové rozpätie, percentuálne vyjadrenie a nadväznosť na priznanie príplatku za hodnotenie upravuje interná Smernica o hodnotení PZ a OZ).

Postup pri nesúhlase s hodnotením (§ 70 ods. 9 a 10 zákona č. 138/2019 Z. z.):
3. Ak začínajúci PZ alebo OZ nesúhlasí s hodnotením uvádzajúceho zamestnanca, požiada o hodnotenie priameho nadriadeného (hodnotenie priamym nadriadeným je záväzné pre ukončenie adaptačného vzdelávania).

4. Ak PZ alebo OZ nesúhlasí s hodnotením priameho nadriadeného, požiada bezodkladne o hodnotenie riaditeľa školy.

5. Vedúci PZ alebo vedúci OZ v prípade nesúhlasu požiada bezodkladne o hodnotenie zriaďovateľa. Ak riaditeľ školy nesúhlasí s hodnotením zriaďovateľa, požiada bezodkladne o hodnotenie regionálny úrad školskej správy.
DVANÁSTA ČASŤ - Náhrady škody
Čl. 29  Predchádzanie škodám

1. Zamestnávateľ je povinný zabezpečovať svojim zamestnancom také pracovné podmienky, aby mohli riadne plniť svoje pracovné úlohy bez ohrozenia života, zdravia a majetku. Ak zistí nedostatky, je povinný urobiť opatrenia na ich odstránenie.

2. Zamestnanec je povinný si počínať tak, aby nedochádzalo k ohrozeniu života, zdravia a poškodeniu majetku zamestnávateľa alebo k jeho zničeniu, ani k bezdôvodnému obohateniu.

3. Ak hrozí škoda, zamestnanec je povinný na ňu upozorniť vedúceho zamestnanca. Ak je na odvrátenie škody hroziacej zamestnávateľovi neodkladne potrebný zákrok, je povinný zakročiť. Túto povinnosť nemá, ak mu v tom bránia dôležité okolnosti alebo ak by tým vystavil vážnemu ohrozeniu seba alebo ostatných zamestnancov, alebo blízke osoby. 
4. Ak zamestnanec zistí, že nemá utvorené potrebné pracovné podmienky, je povinný oznámiť to vedúcemu zamestnancovi.
Čl. 30  Všeobecná zodpovednosť zamestnanca za škodu

1. Zamestnanec zodpovedá zamestnávateľovi za škodu, ktorú mu spôsobil zavineným porušením povinností pri plnení pracovných úloh alebo v priamej súvislosti s ním. Zamestnávateľ je povinný preukázať zamestnancovo zavinenie okrem prípadov uvedených v § 182 a § 185 Zákonníka práce.

2. Zamestnanec zodpovedá aj za škodu, ktorú spôsobil úmyselným konaním proti dobrým mravom.

3. Okrem všeobecnej zodpovednosti zodpovedá zamestnanec za

· schodok na zverených hodnotách, ktoré je zamestnanec povinný vyúčtovať (§ 182 až 184 Zákonníka práce),

· stratu zverených predmetov (§ 185 Zákonníka práce).

a) Zamestnávateľ je povinný požadovať od zamestnanca náhradu škody, za ktorú mu zamestnanec zodpovedá. Požadovanú náhradu škody určí zamestnávateľ. Zamestnávateľ prerokuje požadovanú náhradu škody so zamestnancom a oznámi mu ju najneskôr do jedného mesiaca odo dňa, keď sa zistilo, že škoda vznikla a že za ňu zamestnanec zodpovedá.
b) Ak škodu spôsobil zamestnanec, ktorý je štatutárnym orgánom sám alebo spoločne s podriadeným zamestnancom náhradu škody určí orgán, ktorý ho do funkcie vymenoval. 
c) Ak zamestnanec uzná záväzok nahradiť škodu v určenej sume a ak s ním zamestnávateľ dohodne spôsob náhrady, je zamestnávateľ povinný uzatvoriť dohodu písomne, inak je dohoda neplatná. Osobitná písomná dohoda nie je potrebná, ak škoda už bola uhradená.

d) Požadovanú náhradu škody a obsah dohody o spôsobe jej úhrady, s výnimkou náhrady škody nepresahujúcej 50 eur je zamestnávateľ povinný vopred prerokovať so zástupcami zamestnancov.

e) Náhradu škody spôsobenej z nedbanlivosti môže zamestnávateľ určiť nižšou sumou, ako je skutočná škoda alebo ako je štvornásobok funkčného platu alebo priemerného mesačného zárobku zamestnanca. Ak skutočná škoda spôsobená z nedbanlivosti je nižšia ako jeden funkčný plat alebo priemerný mesačný zárobok zamestnanca, suma náhrady škody musí byť najmenej jedna tretina skutočnej škody. Ak skutočná škoda spôsobená z nedbanlivosti je vyššia ako štvornásobok funkčného alebo priemerného mesačného zárobku zamestnanca, suma náhrady škody musí byť najmenej jeden funkčný plat alebo priemerný zárobok zamestnanca (§ 13a ods. 2 zákona č. 552/2003 Z. z.).

f) Ak zamestnanec uhradil aspoň dve tretiny určenej sumy náhrady škody, môže zamestnávateľ upustiť od vymáhania zvyšnej sumy náhrady škody. To neplatí, ak ide o zodpovednosť zamestnanca za schodok na zverených hodnotách, ktoré je zamestnanec povinný vyúčtovať, a o zodpovednosť zamestnanca  za stratu zverených predmetov, alebo ak bola škoda spôsobená úmyselne alebo pod vplyvom alkoholu alebo po požití omamnej látky alebo psychotropnej látky.
Čl. 31  Zodpovednosť zamestnávateľa za škodu

1. Zamestnávateľ má

· všeobecnú zodpovednosť za škodu (§ 192 Zákonníka práce)

· zodpovednosť za škodu na odložených veciach (§ 193 Zákonníka práce)

· zodpovednosť pri odvracaní škody (§ 194 Zákonníka práce)

· zodpovednosť za škodu pri pracovnom úraze a pri chorobe z povolania (§ 195 až        § 198 Zákonníka práce).
2. Zamestnávateľ zodpovedá zamestnancovi za škodu, ktorá vznikla zamestnancovi porušením právnych povinností alebo úmyselným konaním proti dobrým mravom pri plnení pracovných úloh, alebo v priamej súvislosti s ním.

3. Zamestnávateľ zodpovedá zamestnancovi aj za škodu, ktorú mu spôsobili porušením právnych povinností v rámci plnenia úloh zamestnávateľa zamestnanci konajúci v jeho mene.

4. Zamestnávateľ nezodpovedá zamestnancovi za škodu na motorovom vozidle, vlastnom náradí, vlastnom zariadení a vlastných predmetoch potrebných na výkon práce, ktoré použil pri plnení pracovných úloh alebo v priamej súvislosti s ním bez písomného súhlasu zamestnávateľa.

5. Zamestnávateľ je povinný nahradiť zamestnancovi skutočnú škodu, a to v peniazoch, ak škodu neodstráni uvedením do predchádzajúceho stavu. Ak ide o inú škodu na zdraví ako z dôvodu pracovného úrazu alebo choroby z povolania, platia pre spôsob a rozsah jej náhrady ustanovenia o pracovných úrazoch s tým obmedzením, že jednorazové odškodnenie pozostalým nepatrí.

6. Pri určení škody na veci sa vychádza z ceny veci v čase poškodenia.

7. Ak zamestnávateľ preukáže, že škodu zavinil aj poškodený zamestnanec, jeho zodpovednosť sa pomerne obmedzí. Pri zodpovednosti za škodu pri pracovných úrazoch a pri chorobách z povolania sa postupuje podľa § 196 Zákonníka práce.

8. Postup zamestnávateľa a jeho zamestnancov vo veci zodpovednosti za škody spôsobené zamestnávateľom, zamestnancom a vo veci predchádzania a náhrady škôd sa riadi ustanoveniami § 177 až § 222 Zákonníka práce.
9. Za veci, ktoré sa do zamestnania obvykle nenosia, zamestnávateľ zodpovedá, len ak ich prevzal do úschovy, inak najviac do sumy 165,97 €.
10. Zamestnanec je povinný ohlásiť vzniknutú škodu riaditeľovi školy, alebo bezprostredne nadriadenému zamestnancovi bez zbytočného odkladu. Pri škode na odložených veciach najneskôr 15 dní odo dňa, keď sa o škode dozvedel, v opačnom prípade mu nárok na náhradu škody zaniká. V ohlásení škody zamestnanec uvedie údaje, ako ku škode prišlo a ďalšie údaje podľa povahy prípadu, predovšetkým mená svedkov.
TRINÁSTA ČASŤ
Čl. 32  Dohody o prácach vykonávaných mimo pracovného pomeru

1. Zamestnávateľ môže na plnenie svojich úloh alebo na zabezpečenie svojich potrieb výnimočne uzatvárať s fyzickými osobami dohody o prácach vykonávaných mimo pracovného pomeru a to:

· dohodu o vykonaní práce - § 226 ZP,

· dohodu o pracovnej činnosti - § 228 ZP,

· dohodu o brigádnickej práci študentov - § 227 ZP. 

2. Zamestnávateľ uzatvorí dohody o prácach v prípade, ak ide o prácu:

· ktorej pravidelný výkon nemôže zamestnávateľ zabezpečiť v rámci vopred určeného rozvrhnutia pracovného času a rozvrhu pracovných zmien tak, aby jej riadenie, sledovanie jej vykonávania a kontrola dodržiavania pracovného času boli účelné a hospodárne,

· ktorej výkon v pracovnom pomere by bol z hľadiska záujmov spoločnosti pre zamestnávateľa neúčelný alebo nehospodárny z iných dôvodov.

3. Pri uzatvorení dohôd podľa bodu 2 sú zamestnanci a zamestnávatelia dodržiavať ustanovenia § 223 až 225 ZP.
4. Zamestnávateľ je povinný:
· viesť evidenciu uzatvorených dohôd o prácach vykonávaných mimo pracovného pomeru v poradí, v akom boli uzatvorené,

· viesť evidenciu pracovného času zamestnancov, ktorí vykonávajú prácu na základe dohody o brigádnickej práci študentov a dohody o pracovnej činnosti,

· prihlásiť zamestnanca vykonávajúceho práce na základe dohôd o prácach vykonávaných mimo pracovného pomeru do registra poistencov a sporiteľov starobného dôchodkového sporenia  na účely úrazového poistenia a na účely zákona    č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov najneskôr jeden deň pred začatím výkonu práce;  odhlásiť uvedeného zamestnanca z registra poistencov a sporiteľov starobného dôchodkového sporenia najneskôr v deň nasledujúci po skončení pracovnoprávneho vzťahu a zrušiť prihlásenie do registra poistencov a sporiteľov starobného dôchodkového sporenia, ak pracovnoprávny vzťah podľa Zákonníka práce nevznikol, a oznámiť zmeny v údajoch uvedených v § 232 ods. 2 písm. a) a b) zákona  č. 461/2003 Z. z. o sociálnom poistení v znení neskorších predpisov.

5. Ďalšie povinnosti zamestnávateľa, ktoré sa vzťahujú na uzatvorené dohody sú stanovené  v § 224 ods. 2 a 3 Zákonníka práce.

6. Povinnosti zamestnancov, ktorí vykonávajú práce na základe uzatvorených dohôd sú stanovené v § 224 ods. 1 Zákonníka práce.

7. Ustanovenia  druhej časti Zákonníka práce, týkajúce sa pracovného pomeru, nemožno ani podporne použiť vo vzťahu k zamestnancom pracujúcim na základe dohôd o prácach vykonávaných mimo pracovného pomeru. Nároky vyplývajúce z tretej časti Zákonníka práce, napr. nárok na dovolenku, náhradu platu pri prekážkach v práci a pod., môžu vzniknúť len vtedy, ak to bude dohodnuté v dohode. Tieto nároky však nemôžu byť dohodnuté za výhodnejších podmienok alebo vo väčšom rozsahu ako majú zamestnanci v pracovnom pomere.

8. Tieto dohody nemožno uzatvárať na činnosti, ktoré sú predmetom ochrany podľa autorského práva.

9. Spory vyplývajúce z dohôd o prácach vykonávaných mimo pracovného pomeru sa prejednávajú rovnako ako spory z pracovného pomeru, t. j. spory prejednávajú a rozhodujú o nich  súdy.

Čl. 33  Dohoda o vykonaní práce

1. Dohodu o vykonaní práce (§ 226 Zákonníka práce) môže zamestnávateľ uzatvoriť             s fyzickou osobou, ak predpokladaný rozsah práce (pracovnej úlohy), na ktorý sa táto dohoda uzatvára, nepresahuje 350 hodín v kalendárnom roku. Do predpokladaného rozsahu práce sa započítava aj práca vykonávaná zamestnancom pre zamestnávateľa na základe inej dohody o vykonaní práce. Dohodu o vykonaní práce možno uzatvoriť najviac na 12 mesiacov.
2. Dohoda o vykonaní práce sa uzatvára písomne, inak je neplatná. V dohode musí byť vymedzená pracovná úloha, dohodnutá odmena za jej vykonanie, doba, v ktorej sa má pracovná úloha vykonať, a predpokladaný rozsah práce, ak jej rozsah nevyplýva priamo z vymedzenia pracovnej úlohy.

3. Písomná dohoda o vykonaní práce sa uzatvára najneskôr deň pred dňom začatia výkonu práce.

4. Odmena za vykonanie pracovnej úlohy je splatná po dokončení a odovzdaní práce. Medzi účastníkmi možno dohodnúť, že časť odmeny bude splatná už po vykonaní určitej časti pracovnej úlohy. Zamestnávateľ môže odmenu po prerokovaní so zamestnancom primerane znížiť, ak vykonaná práca nezodpovedá dohodnutým podmienkam. Splnenie dohodnutej pracovnej úlohy je súčasne jeden zo spôsobov zániku dohody. 

5. Zamestnanci môžu uzatvárať dohody o vykonaní práce aj s viacerým zamestnávateľmi. U každého z nich môžu naplniť ročný limit 350 hodín. Splnením pracovnej úlohy, ktorá je predmetom dohody, vzniká zamestnancovi nárok na dohodnutú odmenu za vykonanú prácu.

Čl. 34   Dohoda o brigádnickej práci študentov

1. Dohodu o brigádnickej práci študentov (§ 227 a § 228 Zákonníka práce) môže zamestnávateľ uzatvoriť s fyzickou osobou, ktorá má štatút študenta.

2. Na základe tejto dohody nemožno vykonávať prácu v rozsahu prekračujúcom v priemere polovicu určeného týždenného pracovného času, t.j. 20 hodín týždenne pri 40 hodinovom týždennom pracovnom čase, resp. 18,75 hodín týždenne pri 37,5 hodinovom týždennom pracovnom čase. 

3. Dodržiavanie dohodnutého a najviac prípustného rozsahu pracovného času podľa § 227 ods. 2 Zákonníka práce sa posudzuje za celú dobu, na ktorú bola dohoda uzatvorená, najdlhšie však za 12 mesiacov.

4. Za študenta pre tieto účely možno považovať fyzickú osobu, ktorá má pracovnoprávnu subjektivitu a sústavne sa pripravuje na povolanie.

5. Dohodu o brigádnickej práci študentov je zamestnávateľ povinný uzatvoriť písomne, inak je neplatná. V dohode musí byť uvedené: dohodnutá práca, dohodnutá odmena za vykonanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody je zamestnávateľ povinný vydať zamestnancovi. 

6. Dohoda o brigádnickej práci študentov sa uzatvára na určitú dobu, najviac na                  12 mesiacov. V dohode o brigádnickej práci študentov možno dohodnúť spôsob jej skončenia. Neoddeliteľnou súčasťou dohody o brigádnickej práci študentov je potvrdenie štatútu študenta podľa odseku 1; to neplatí, ak sa dohoda o brigádnickej práci študentov uzatvára v období od skončenia štúdia na strednej škole alebo od skončenia letného semestra na vysokej škole najneskôr do konca októbra toho istého kalendárneho roka. Okamžité skončenie dohody o brigádnickej práci študentov možno dohodnúť len pre prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody o brigádnickej práci študentov, možno ju zrušiť dohodou účastníkov k dohodnutému dňu a jednostranne len výpoveďou bez uvedenia dôvodu s 15-dennou výpovednou dobou, ktorá sa začína dňom, v ktorom bola písomná výpoveď doručená. 
Čl. 35  Dohoda o pracovnej činnosti

1. Dohodu o pracovnej činnosti (§ 228a Zákonníka práce) je zamestnávateľ povinný uzatvoriť písomne, inak je neplatná. 

2. Na základe dohody o pracovnej činnosti možno vykonávať pracovnú činnosť v rozsahu najviac 10 hodín týždenne.

3. V dohode musí byť uvedená dohodnutá práca, dohodnutá odmena za vykonávanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody je zamestnávateľ povinný vydať zamestnancovi.

4. Dohoda o pracovnej činnosti sa uzatvára na určitú dobu, najviac na 12 mesiacov.
5. V dohode možno dohodnúť spôsob jej skončenia. Okamžité skončenie dohody možno dohodnúť len na prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody, možno ju skončiť dohodou účastníkov k dohodnutému dňu a jednostranne len výpoveďou bez uvedenia dôvodu s 15–dennou výpovednou dobou, ktorá sa začína dňom, v ktorom sa písomná výpoveď doručila.
ŠTRNÁSTA ČASŤ
Čl. 36  Sťažnosti, oznámenia a podnety zamestnancov, 
pracovné spory, doručovanie

1. Zamestnanec má právo podať zamestnávateľovi sťažnosť v súvislosti s porušením zásady rovnakého zaobchádzania v súlade s § 13 ods. 1 a 2 Zákonníka práce; zamestnávateľ je povinný na sťažnosť zamestnanca bez zbytočného odkladu odpovedať, vykonať nápravu, upustiť od takého konania a odstrániť jeho následky. Postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti upravuje zákon č. 9/2010 Z. z. o sťažnostiach v znení neskorších predpisov.  
2. Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. Nikto nesmie byť na pracovisku v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania alebo iné oznámenie o kriminalite alebo inej protispoločenskej činnosti.
3. Zamestnanec, ktorý sa domnieva, že jeho práva alebo právom chránené záujmy boli dotknuté nedodržaním zásady rovnakého zaobchádzania alebo nedodržaním podmienok podľa § 13 ods. 3 Zákonníka práce, môže sa obrátiť na súd a domáhať sa právnej ochrany ustanovenej  zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

4. Práva a povinnosti z pracovnoprávnych vzťahov možno zabezpečiť dohodou o zrážkach z platu, ručením alebo zriadením záložného práva.

5. Ak fyzická osoba alebo právnická osoba upozorní zamestnávateľa na porušenie povinností alebo obmedzenia  podľa zákona č. 552/2003 Z. z. zamestnávateľ je povinný zistiť, či zamestnanec porušil povinnosti alebo obmedzenia, a do 30 dní od prijatia upozornenia oboznámiť túto právnickú osobu alebo fyzickú osobu s výsledkom, ako aj s prijatým opatrením.

6. Zamestnávateľ je povinný konať podľa odseku 5, ak písomné upozornenie je podpísané, je z neho zrejmé, kto ho podáva, akého porušenia povinnosti alebo obmedzenia zamestnanca sa týka vrátane uvedenia skutočností, z ktorých možno odvodiť porušenie povinnosti alebo obmedzenia. 

7. Spory medzi zamestnancom a zamestnávateľom o nároky z pracovnoprávnych vzťahov prejednávajú a rozhodujú súdy.

8. Písomnosti zamestnávateľa, týkajúce sa vzniku, zmeny a skončenia pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy musia byť doručené zamestnancovi do vlastných rúk. To platí rovnako o písomnostiach, týkajúcich sa vzniku, zmien a zániku práv a povinností vyplývajúcich z dohody o práci vykonávanej mimo pracovného pomeru. Písomnosti doručuje zamestnávateľ zamestnancovi na pracovisku, v jeho byte alebo kdekoľvek bude zastihnutý. Ak to nie je možné, možno písomnosť doručiť poštou ako doporučenú zásielku.

9. Písomnosti doručované poštou zamestnávateľ zasiela na poslednú adresu zamestnanca, ktorá je mu známa, ako doporučenú zásielku s doručenkou a poznámkou „do vlastných rúk“.

10. Písomnosti zamestnanca týkajúce sa vzniku, zmeny a zániku pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy alebo z dohody o práci vykonávanej mimo pracovného pomeru doručuje zamestnanec na pracovisku alebo ako doporučenú zásielku.

11. Povinnosť zamestnávateľa alebo zamestnanca doručiť písomnosť sa splní, len čo zamestnanec alebo zamestnávateľ písomnosť prevezme alebo len čo ju pošta vrátila zamestnávateľovi alebo zamestnancovi ako nedoručiteľnú, alebo ak doručenie písomnosti bolo zmarené konaním alebo opomenutím zamestnanca alebo zamestnávateľa. Účinky doručenia nastanú aj vtedy, ak zamestnanec alebo zamestnávateľ prijatie písomnosti odmietne.
PATNASTÁ ČASŤ
Čl. 34   Všeobecné a záverečné ustanovenia

1. Pracovnoprávne vzťahy zamestnancov ŠUP sú upravené:
a) zákonom č. 552/2003 Z. z., 
b) zákonom č. 553/2003 Z. z. 
c) Zákonníkom práce, s výnimkou ustanovení § 43 ods. 1 písm. d), § 96 ods. 3 a 5, § 118 ods. 2 a 3, § 119 ods. 2, § 120 až 124,  § 127 ods. 1 až 3, § 128, § 134 a § 135 Zákonníka práce, ktoré sa na týchto zamestnancov nevzťahujú; u PZ a OZ aj zákonom č. 138/2019 Z. z.

2. Pracovnoprávne vzťahy PZ a OZ sú upravené aj zákonom č. 138/2019 Z. z. 
3. Zamestnávateľom ja Škola umeleckého priemyslu, Sov, hrdinov 369/24, Svidník ( ŠUP).
4. Pracovný poriadok ŠUP bol vypracovaný v súlade s Pracovným poriadkom pre pedagogických zamestnancov a ostatných zamestnancov škôl a školských zariadení MŠ SR z februára 2020 v znení ďalších úprav, so zohľadnením platnej vyššej Kolektívnej zmluvy, ako aj konkretizovaním na podmienky ŠUP. 
5. ŠUP je povinná oboznámiť s pracovným poriadkom všetkých svojich zamestnancov. 
6. Tento pracovný poriadok nadobúda účinnosť dňom 01. septembra 2026.
Svidník,  28.08.2026
Mgr. Pavel Olejár










   riaditeľ  školy

Príloha č.1
Škola umeleckého priemyslu, Sovietskych  hrdinov 369/24, Svidník

Písomný záznam

o hodnotení pedagogického zamestnanca
V súlade s zákonom č. 138/2019 Z. z. o pedagogických zamestnancoch a odborných zamestnanoch a o zmene a doplnení niektorých zákonov  a pracovným poriadkom školy vo veci hodnotenia, Vám meno a priezvisko hodnotiteľa, funkcia hodnotiteľa, týmto oznamuje výsledok hodnotenia za obdobie od 01.09.20.. do 31.08.20.... 

Pedagogický zamestnanec  meno a priezvisko, narodený  ....................... , kategória PZ, zaradený do kariérovej pozície ............................... u zamestnávateľa ŠUP vo Svidníku na základe celkového výsledku hodnotenia

dosahuje uvedie slovné hodnotenie v celkovom výsledku hodnotenia
(nevyhovujúce, čiastočne vyhovujúce, štandartné, veľmi dobré alebo mimoriadne dobré)

výsledky pri vykonávaní pracovnej činnosti.
meno a priezvisko hodnotiteľa

Funkcia hodnotiteľa (riaditeľ školy, zástupca  riaditeľa školy a pod.)

Rozdeľovník:

1x zamestnanec

1x osobný spis zamestnanca
1x hodnotiteľ
Príloha č.2
Prehľad o rozvrhnutí pracovného času zamestnancov

Variant A: 7,5-hodinový denný pracovný fond

(Štandardný týždenný pracovný čas 37,5 hodiny. Celkový denný pobyt vrátane 30-minútovej prestávky na jedlo a odpočinok je 8,0 hodín).
	 Kategória zamestnancov 
	Čistý denný pracovný fond
	Práca na pracovisku (Pevný / Základný čas)


	Práca mimo pracoviska
(Práca na doma / Voliteľný čas)
	Prestávka na odpočinok a jedenie

( Obed )*
	Poznámka / Špecifikácia režimu

	Riaditeľ školy
	7,5 hod.
	7:30 – 15:30 
(7,5 h práca + 0,5 h obed)
	
	30 min. (v rozpätí 11:00 – 13:00)
	Zohľadňuje sa prítomnosť riaditeľa alebo zastupujúceho zástupcu počas celej prevádzky školy.

	Pedagogickí zamestnanci
	
	7:30 – 14:00 
(6,0 h práca na pracovisku + 0,5 h obed)
	1,5 hod. denne (nepriama činnosť/ práca na doma)
	30 min. (v rozpätí 12:00 – 13:00)
	Priama vyučovacia činnosť a časť nepriamej činnosti na pracovisku. 
Nepriama činnosť 1,5 h formou práce na doma s dodržiavaním BOZP.

	Ekonomickí zamestnanci
	7,5 hod. (priemer/deň)
	9:00 – 13:00 (základný pracovný čas)
	6:00 – 9:00 a 13:00 – 19:00 (voliteľný pracovný čas)
	30 min. (v rozpätí 11:00 – 13:00)
	Pružný pracovný čas

Zamestnanec je povinný odpracovať mesačný fond. Max. dĺžka zmeny je 12 hodín.

	Upratovačky
	
	8:00 – 16:00 
(7,5 h práca + 0,5 h obed)
	11.30 – 12.00


	30 min. (v rozpätí 11:30 – 12:00)
	Pevne stanovená zmena s ohľadom na prevádzkové potreby údržby a čistoty priestorov školy.


.
Variant A: 8-hodinový denný pracovný fond

(Štandardný týždenný pracovný čas 37,5 hodiny. Celkový denný pobyt vrátane 30-minútovej prestávky na jedlo a odpočinok je 8,0 hodín).
	 Kategória zamestnancov 
	Čistý denný pracovný fond
	Práca na pracovisku (Pevný / Základný čas)


	Práca mimo pracoviska
(Práca na doma / Voliteľný čas)
	Prestávka na odpočinok a jedenie

( Obed )*
	Poznámka / Špecifikácia režimu

	Riaditeľ školy
	8 hod.
	7:30 – 16:00 

(7,5 h práca + 0,5 h obed)
	
	30 min. (v rozpätí 11:00 – 13:00)
	Zohľadňuje sa prítomnosť riaditeľa alebo zastupujúceho zástupcu počas celej prevádzky školy.

	Pedagogickí zamestnanci
	
	7:30 – 14:30
(6,5 h práca na pracovisku + 0,5 h obed)
	1,5 hod. denne (nepriama činnosť / práca na doma)
	30 min. (v rozpätí 12:00 – 13:00)
	Priama vyučovacia činnosť a časť nepriamej činnosti na pracovisku. 

Nepriama činnosť 1,5 h formou práce na doma s dodržiavaním BOZP.

	Ekonomickí zamestnanci
	8 hod. (priemer/deň)
	9:00 – 13:00 (základný pracovný čas)
	6:00 – 9:00 a 13:00 – 19:00 (voliteľný pracovný čas)
	30 min. (v rozpätí 11:00 – 13:00)
	Pružný pracovný čas

Zamestnanec je povinný odpracovať mesačný fond. Max. dĺžka zmeny je 12 hodín.

	Upratovačky
	
	8:00 – 16:30 

(8 h práca + 0,5 h obed)
	11.30 – 12.00


	30 min. (v rozpätí 11:30 – 12:00)
	Pevne stanovená zmena s ohľadom na prevádzkové potreby údržby a čistoty priestorov školy.


Špecifiká rozdelenia pracovného času riaditeľa školy, pedagogických a ekonomických zamestnancov sú rozpracované v čl. 14   Pracovného poriadku.
� § 11 zákona č. 321/2025 Z. z.


� § 15 ods. 7 a 8 zákona č. 321/2025 Z. z.


� § 69 ods. 6 zákona č. 321/2025 Z. z.


� 18 § 47a ods. 1 Zákonníka práce


� § 82 ods. 8 zákona č. 138/2019 Z. z .


�) Napr. zákon č. 215/2004 Z. z. o ochrane utajovaných skutočností v znení neskorších predpisov.


� Napríklad � HYPERLINK "https://www.slov-lex.sk/pravne-predpisy/SK/ZZ/2003/596/" \l "paragraf-13" \o "Odkaz na predpis alebo ustanovenie" �§ 13 zákona č. 596/2003 Z. z.� v znení neskorších predpisov, zákon č. � HYPERLINK "https://www.slov-lex.sk/pravne-predpisy/SK/ZZ/2015/357/" \o "Odkaz na predpis alebo ustanovenie" �357/2015 Z. z.� o finančnej kontrole a audite a o zmene a doplnení niektorých zákonov v znení neskorších predpisov.


�) Nariadenie vlády Slovenskej republiky č. 201/2019 Z. z. o priamej výchovno-vzdelávacej činnosti


� Nariadenie vlády Slovenskej republiky č. � HYPERLINK "https://www.vssr.sk/main/goto.ashx?t=26&p=5046522&f=2" \t "_blank" �201/2019 Z. z.� o priamej výchovno-vzdelávacej činnosti.


� Napríklad zákon č. � HYPERLINK "https://www.vssr.sk/main/goto.ashx?t=26&p=5030726&f=2" \t "_blank" �138/2019 Z. z.� o pedagogických zamestnancoch a odborných zamestnancoch a o zmene a doplnení niektorých zákonov, nariadenie vlády Slovenskej republiky č. � HYPERLINK "https://www.vssr.sk/main/goto.ashx?t=26&p=1022033&f=2" \t "_blank" �742/2004 Z. z.� o odbornej spôsobilosti na výkon zdravotníckeho povolania a zákon č. � HYPERLINK "https://www.vssr.sk/main/goto.ashx?t=26&p=1020302&f=2" \t "_blank" �459/2002 Z. z.� o odbornej príprave zamestnancov prokuratúry.


� Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.


� Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.


� Zákon č. � HYPERLINK "https://www.vssr.sk/main/goto.ashx?t=26&p=1016552&f=2" \t "_blank" �152/1994 Z. z.� o sociálnom fonde a o zmene a doplnení zákona č. � HYPERLINK "https://www.vssr.sk/main/goto.ashx?t=26&p=1015594&f=2" \t "_blank" �286/1992 Zb.� o daniach z príjmov v znení neskorších predpisov v znení neskorších predpisov.


� �HYPERLINK "https://www.slov-lex.sk/ezbierky/pravne-predpisy/SK/ZZ/2024/292/" \l "paragraf-10" \o "Odkaz na predpis alebo ustanovenie" \t "_blank"��§ 10� zákona č. �HYPERLINK "https://www.slov-lex.sk/ezbierky/pravne-predpisy/SK/ZZ/2024/292/" \o "Odkaz na predpis alebo ustanovenie" \t "_blank"��292/2024 Z. z.� v znení zákona č. �HYPERLINK "https://www.slov-lex.sk/ezbierky/pravne-predpisy/SK/ZZ/2025/325/" \o "Odkaz na predpis alebo ustanovenie" \t "_blank"��325/2025 Z. z.�

